
Kvinder i Islam 


INTRODUKTION 


For fem "år siden, læste jeg i ”Toronto Star” udgaven fra 3. juli, 1990, en artikel 


med titlen: ”Islam er ikke alene i patriarkalske doktriner”, af GGwynne Dyer. 
Artiklen beskrev de deltagendes rasende reaktioner på den berømte egyptiske 
kvinderetsforkæmper Naal Saadawis kommentarer, ved en konference om kvinder og 
magt, som blev afholdt i Montreal. Hendes politisk ukorrekte erklæringer 
inkluderede: ”De mest restriktive elementer imod kvinder kan første gang ses i 
Jødedommen i Det Gamle Testamente, dernæst i Kristendommen og senere i 
Koranen.” ”Alle religioner er mandsdominerede fordi de stammer. fra 
mandsdominerede samfund.” og ”tilsløring af kvinder er ikke specifikt en islamisk 
skik, men en gammel kulturel arv med rod i andre religioner.” Deltagerne ved 
konferencen kunne ikke holde ud at sidde og høre, at deres religioner blev 
sammenlignet og ligestillet med Islam. For disse sammenligninger modtog Dr. 
Saadawi en bølge af kritik. ”Dr. Saadawi'”s kommentarer er uacceptable. ”Hendes 
svar afslører mangel på forståelse for andre menneskers tro,” erklærede Bernice 
Dubois fra The World Movement of Mothers. ”Jeg må protestere”, sagde Alice 
Shalvi, medlem af Israels kvinde netværk, ”der er ingen krav om slør og tildækning i 
Jødedommen.” Årsagen til disse rasende protester over artiklen, skyldes den stærke 
tendens i Vesten, med at gøre Islam til syndebuk for skikke, der er lige så meget en 
del af Vestens egen kulturelle arv. ”Kristne og jødiske kvinderetsforkæmpere ville 


É å 


ikke finde sig i at sidde og blive omtalt i samme kategori som disse ondskabsfulde 
muslimer,” skrev Gwynne Dyer. 


Jeg var ikke overrasket over at konferencens deltagere havde sådan et negativt syn på 
Islam, specielt når kvindesager var involveret. I Vesten ses Islam som symbolet på 
kvindeundertrykkelse per definition. For at forstå, hvor fastgroet denne opfattelse er, 
er det nok at nævne, at den franske undervisningsminister for nylig har beordret 
udvisning af alle tørklædebærende kvinder fra de franske skoler!! En ung muslimsk 
studerende, som bar muslimsk tørklæde, blev nægtet sin ret til uddannelse i Frankrig, 
medens en katolsk studerende, der bar et kors eller en jødisk studerende, der bar en 
kalot, ikke blev nægtet deres ret til uddannelse. Scenen med franske politimænd, der 
forhindrede unge muslimske kvinder i at komme ind på deres gymnasium er 
uforglemmelig. Det fremkalder minderne om en anden lignende uværdig scene med 
guvernør George Wallace fra Alabama, USA i 1962, stående foran en skoleport, i 

forsøget på at forhindre sorte studerende i at komme ind, for at undgå raceblanding på 
Alabama's skoler. Forskellen mellem de to scener er, at de sorte studerende havde 
sympati hos mange mennesker i USA og i hele verden. 


Præsident Kennedy sendte Den Amerikanske National Gard for at tvinge de sorte 
studerende adgang til uddannelse. I modsætning til de muslimske piger, der ikke 
modtog hjælp fra nogen som helst. Deres sag synes at have meget lidt sympati, hvad 
enten det er indenfor eller udenfor Frankrigs grænser. Grunden hertil er den udstrakte 
misforståelse og frygt for alt hvad der er islamisk, i verden i dag. 


Hvad der især vakte min interesse ved Montreal konferencen var spørgsmålet: Var 
udtalelserne af Saadawi eller af nogle af hendes kritikere sande? Med andre ord: Har 
Jødedommen, Kristendommen og Islam de samme forestillinger omkring kvinder? Er 
de forskellige i deres forestillinger? Tilbyder Jødedommen og Kristendommen 
virkelig kvinder en bedre behandling end Islam gør? Hvad er sandheden? 


Det er ikke nemt at søge og finde svar på disse svære spørgsmål. Den første 
vanskelighed er, at man skal være rimelig og objektiv eller i det mindste gøre sit 
bedste for at være det. Dette er hvad Islam lærer os. Koranen har instrueret muslimer 
i at sige sandheden — selv hvis ens kære ikke bryder sig om det: Hvornår du end 
taler, tal da sandt, selv hvis en nær slægtning ikke bryder sig om det. (Koran 6:152); 
O I som tror! stå inde for sandheden, som vidner til Allah, selv hvis det er imod jeres 
egne, eller imod jeres forældre eller jeres børn og hvad enten det er (imod) rig eller 
fattig (Koran 4:135). 


Den anden store vanskelighed er det overvældende omfang af emnet. Derfor har jeg 
gennem de sidste år brugt mange timer på at læse Biblen, Religionsencyklopædi, og 
Den Jødiske Encyklopædi for at finde svar. Jeg har også læst adskillige bøger der 
diskuterer kvindens status i forskellige religioner som er skrevet af lærde, forsvarere 
og kritikere. Tekstsamlingen, som bliver præsenteret i de følgende kapitler, 
repræsenterer de vigtigste opdagelser i denne ydmyge undersøgelse. Jeg påstår ikke 
at jeg er absolut objektiv. Dette er over min begrænsede evne. Det eneste jeg kan sige 
er, at jeg har forsøgt, igennem denne undersøgelse, at leve op til det islamiske påbud 
om at tale sandt. 


Jeg vil i denne introduktion gerne understrege at min begrundelse for dette studie 
ikke er at nedgøre hverken Jødedommen eller Kristendommen. 

Som muslimer tror vi på begge religioners samme guddommelige oprindelse. Ingen 
kan være muslim uden at tro på Moses og Jesus som Guds store profeter. Mit mål er 
udelukkende at forsvare Islam og, give en, i Vesten, meget forsinket hyldest til det 
sidste sandfærdige budskab fra Gud til hele menneskeheden. Jeg vil også gerne 
understrege at jeg kun har interesseret mig for doktrin. Mit interessepunkt i denne 
sammenhæng er hovedsageligt kvindernes positioner og roller i de tre religioner, som 
det er udtrykt i deres originale skrifter, og ikke, som de i dag praktiseres af millioner 
af tilhængere verden over. 


Derfor kommer de fleste af de anførte beviser fra: Koranen, udtalelser af Profeten 
Muhammed, Biblen, Talmud og udtalelser fra nogle af de mest indflydelsesrige 
kirkefædre, hvis synspunkter har bidraget umådeligt til at forme og definere 
Kristendommen. Denne interesse for de grundlæggende kilder relaterer til det faktum, 
at forståelse for og af en bestemt religion ofte, misvisende, afgøres på baggrund af en 
mindre gruppes attitude og opførsel. Mange mennesker forveksler kultur med 
religion, mange ved ikke engang, hvad der står i deres religiøse bøger, og mange 
andre igen er ligeglade. 

DEL I - EVAS SKYLD 


IDe tre religioner er enige om et grundlæggende fakta: Både kvinder og mænd er 
skabt af Gud, Skaberen af hele universet. Imidlertid begynder uenigheden hurtigt 
efter skabelsen af den første mand, Adam, og den første kvinde, Eva. Det Jødisk- 
Kristne koncept af skabelsen af Adam og Eva er detaljeret fortalt i Første Mosebog: 
2:4 — 3:24: Gud forbød dem begge at spise frugt fra Det Forbudte Træ. Slangen 
forledte Eva til at spise af det, og dernæst forledte Eva Adam til at spise sammen med 
hende. 


Da Gud irettesatte Adam for hans gerning, gav han al skylden til Eva: ”Kvinden som 
du satte her ved mig — Hun gav mig noget frugt fra det træ og jeg spiste det.”; Som 
en konsekvens heraf sagde Gud til Eva: ”Jeg vil gøre dit svangerskab plagsomt og 
pinefuldt og i smerte skal du føde børn. Du vil begære din mand og han skal herske 
over dig.” Til Adam sagde Han: ”Fordi du lyttede til din kvinde og spiste fra træet… 
Skal agerjorden være forbandet for din skyld; kun gennem hårdt slid vil du kunne 
skaffe dig føden resten af dine dage.” 


Det Islamiske koncept af den første skabelse er fundet adskillige steder i Koranen, for 
eksempel: 


”O Adam! Du og din hustru skal leve i Haven. Spis af alt, hvad I vil, men kom ikke 
dette træ nær, for så bliver I blandt dem, der handler uret! Men Satan hviskede til 
dem og gjorde deres køn, som havde været skjult for dem, synligt for dem. Han 
sagde: Jeres Herre har kun forbudt jer dette træ, for at I ikke skal blive engle eller 
blandt dem, der lever evigt. Og han tilsvor dem: Jeg er en af dem, der råder jer godt! 
Han forlokkede dem gennem forblindelse. Da de havde smagt på træet, blev deres 
køn synligt for dem, og de begyndte straks at hæfte blade fra Haven sammen omkring 
sig. Deres Herre råbte til dem: "Har Jeg ikke forbudt jer dette træ? Har Jeg ikke sagt 
til jer, at Satan er jer en åbenlys fjende?”" Herre!" sagde de. "Vi har handlet uret 
mod os selv! Hvis Du ikke tilgiver os og forbarmer Dig over os, vil vi være blandt de 
fortabte."(Koran 7:19:23). 

En omhyggelig undersøgelse af disse to udgaver af Skabelsesberetningen afslører 
nogle essentielle forskelle. Koranen, i modsætning til Bibelen, fordeler skylden 
ligeligt mellem Adam og Eva for deres fejltrin. Intet sted i Koranen kan man finde 
den mindste hentydning til, at Eva fristede Adam til at spise fra træet, eller endda at 
hun skulle have spist af træet før ham. Eva er i Koranen ingen fristerinde, ingen 
forfører, ingen forræder. Udover dette er det ikke Evas skyld, at hun skal have et 
smertefuldt svangerskab. Ifølge Koranen, straffer Gud ingen for andres fejl. Både 
Adam og Eva begik en synd og bad Gud om tilgivelse, og Han tilgav dem begge. 

DEL 2 =- ARVEN FRA EVA 


Billedet af Eva som fristerinde i Bibelen har resulteret i en ekstrem negativ 


indflydelse på kvinder op gennem den jødisk-kristne tradition. Alle kvinder, troede 
man, havde arvet fra deres moder, den bibelske Eva, både hendes skyld og hendes 
forræderiske væsen. Som følge heraf, var de alle utroværdige, moralsk fordærvede og 
ondskabsfulde. Menstruation, svangerskab og fødsler blev betragtet som en retfærdig 
straf for den evige synd, forårsaget af det kvindelige køn. For at konstatere, hvor 
negativ indflydelse den bibelske Eva havde på alle sine kvindelige efterkommere, må 
vi se på nogle af de vigtigste jødiske og kristne tekster. 


Lad os starte med Det Gamle Testamente og se på uddrag af hvad der kaldes 
Visdommens Litteratur i hvilken vi finder: ”Jeg fandt, at bitrere end døden er 
kvinden, der sætter sine garn; hendes hjerte er et net, hendes hænder er lænker. Han, 
som Gud finder god, undslipper hende, men synderen indfanges af hende. Dette er, 
hvad jeg fandt ud af lidt efter lidt, da jeg ville finde sammenhængen, sagde 
Prædikeren. Det, jeg blev ved at søge efter, fandt jeg ikke: Ud af tusind fandt jeg én 
mand, men blandt dem alle fandt jeg ikke en kvinde!” (Prædikernes Bog 7:26:28) 


I en anden del af den hebræiske litteratur, der er at finde i den katolske Bibel, læser 
vi: ”Ingen ondskab kommer på nogen måde i nærheden af kvindens ondskab... 
Synd begyndte med en kvinde og takket være hende skal vi alle dø;”(Ecclesiasticus 
25:19:24). 


Jødiske rabbinere nedskrev ni forbandelser, tildelt kvinden som et resultat af 
Syndefaldet: ”7il kvinden gav Han ni forbandelser og død: Byrden ved 
menstruationsblod og jomfruelighedsblodet; svangerskabsbyrden; fødselsbyrden; 
byrden ved børneopdragelse; hendes hoved er tildækket som en sørgende; hun 
piercer sit øre som en evig slave eller slavepige som tjener sin herre; hun skal ikke 
blive taget alvorligt som vidne; og efter alt dette — død. ”” 

Endnu i dag reciterer ortodokse jødiske mænd i deres daglige morgenbøn ”Velsignet 
være Gud, Universets konge at Du ikke skabte mig som kvinde”; I modsætning hertil 
er kvinderne, der hver morgen takker Gud for at ”have skabt mig ifølge Din vilje. ” 2 
En anden bøn som findes i mange jødiske bønnebøger: ”Priset være Gud at Han ikke 
skabte mig som en ikke-jøde. Priset være Gud at Han ikke skabte mig som en kvinde. 
Priset være Gud at Han ikke skabte mig som en uvidende person. ”;? 

Den bibelske Eva har spillet en endnu større rolle i Kristendommen, end hun har i 
Jødedommen. Hendes synd har været kernen i hele den kristne tro, fordi den kristne 
forestilling om grunden til Jesus Kristus mission på Jorden stammer fra Eva's 
ulydighed mod Gud. Hun havde syndet og dernæst forført Adam til at følge trop. 
Derfor fordrev Gud dem begge til Jorden, som var blevet forbandet på grund af dem. 
De videregav deres synd, som ikke var blevet dem tilgivet af Gud, til alle deres 
efterkommere og derfor bliver alle mennesker født i synd. For at rense mennesker fra 
denne "arvesynd", blev Gud nødt til at ofre Jesus, der betragtes som Guds egen søn, 
på korset. Derfor er Eva ansvarlig for sin egen synd, hendes mands synd, hele 
menneskehedens arvesynd, og Guds Søns død, med andre ord: en kvinde, der 
handlede på egen hånd var skyld i menneskehedens fald. £ Hvad så med hendes 
døtre? De er syndere som hende og skal behandles herefter. Hør blot Paulus” hårde 
tone i Det Nye Testamente: ” En kvinde skal lade sig belære i stilhed og underordne 
sig 1 alt; men at optræde som lærer tillader jeg ikke en kvinde, heller ikke at 
bestemme over sin mand; hun skal leve i stilhed. For Adam blev skabt først, derefter 
Eva, og det var ikke Adam, der blev forledt, men kvinden lod sig forlede og 
overtrådte budet. (Første Timotheusbrev 2:11-14). 


Sankt Tertulian var endnu mere brysk end Paulus, da han talte til sine ”mest elskede 
søstre” i troen, han sagde:” ”Ved I, at I alle og enhver er en Eva? Guds straf over 
dette køn af jeres lever i denne tid, skylden må af nødvendighed ligeledes leve. I er 
Djævelens port: I brød Det Forbudte Træs forsegling: I er de første desertører af den 
guddommelige lov: I er hende som forfulgte ham, som Djævelen ikke var modig nok 
til at angribe. I ødelagde så let Guds skabning, manden. På jeres bekostning måtte 
selv Guds Søn dø.” 


Sankt Augustus var sine forgængere trofast, han skrev til en ven: ”Hvilken forskel 
gør det om det er i en kone eller i en moder, det er stadig Eva, fristerinden, som vi må 

være påpasselige overfor i enhver kvinde… Jeg fejler i at se til hvilken gavn en 
kvinde er en mand, hvis man ser bort fra hendes funktion i at føde børn.” 


Århundreder senere betragtede Sankt Thomas Aquinas stadig kvinder som 
mangelfulde: ”Med hensyn til den individuelle natur, er kvinden mangelfuld og 
"uægte", idet den aktive styrke i det mandlige frø sigter efter produktionen af et 
perfekt billede af det mandlige køn; hvorimod skabelsen af en kvinde fremkommer 
ved en defekt i den aktive styrke, eller fra et legemligt ildebefindende, eller endog fra 
ydre påvirkninger". 


Endelig kunne den berømte reformator Martin Luther ikke se nogen anden fordel ved 
en kvinde, end at hun skulle føde så mange børn som muligt — uden hensyn til 
bivirkningerne herved eller konsekvenserne for hende: ”Hvis de bliver trætte eller 
endda dør, så gør det ikke noget. Lad dem da dø i barselssengen, det er derfor de er 
til.” 


Igen og igen bliver kvinder nedgjorte på grund af forestillingen om Eva som 
fristerinden, takket være Første Mosebog. Sammenfattende kan man sige, at den 
jødisk-kristne opfattelse af kvinder er blevet forgiftet af troen på det syndefulde 
væsen af Eva og hendes kvindelige efterkommere. Hvis vi nu retter vores 
opmærksomhed mod, hvad Koranen siger om kvinder, vil vi hurtigt indse, at den 
islamiske opfattelse af kvinder er radikalt anderledes end den jødisk-kristne 
opfattelse. Lad Koranen tale for sig selv: 


Til alle mænd og kvinder, der overgiver sig til Gud; der tror; der er lydige; der er 
sandfærdige; der er udholdende; der er ydmyge; der giver almisse; der faster; der 
værner om deres køn; der ofte ihukommer Gud, til dem har Gud beredt tilgivelse og 
en vældig løn. (Koranen 33:35). 


De troende mænd og kvinder er venner indbyrdes. De påbyder det rette og forbyder 
det forkastelige; de holder bøn og giver almisse; de adlyder Gud og Hans udsending. 
Dem vil Gud forbarme sig over. Gud er mægtig og vis. (Koranen 9:71). 


Og deres Herre bønhører dem: "Jeg lader ingen af jeres handlinger gå tabt, hverken 
mands eller kvindes; I hører sammen." ----- (Koranen 3:195). 

Den, der begår en ond handling, vil kun få det samme til gengæld, mens de, der 
handler ret, mand eller kvinde, og tillige er troende, vil træde ind i Haven og dér 
blive forsørget uden afregning. (Koranen 40:40). 


Enhver, der handler retfærdigt og er troende, mand eller kvinde, vil Vi lade leve et 
godt liv. Vi vil som gengæld give dem deres løn for de smukkeste handlinger, som de 
har udført. (Koranen 16:97) 


Det er tydeligt, at Koranens syn på kvinder ikke er anderledes end på mænds. De er 
begge Guds skabninger, hvis overordnede mål på Jorden er at tjene deres Herre, gøre 
gode gerninger, og undgå dårlige handlinger, og de vil begge vurderes herefter. 
Koranen nævner aldrig, at kvinden er Djævelens port, eller at hun er en forræder af 
natur. Koranen nævner heller aldrig, at manden er Guds billede. Alle mænd og 
kvinder er Hans skabninger, det er alt. Ifølge Koranen er kvindens rolle på Jorden 
ikke begrænset til kun at føde børn. Hun er påbudt at gøre så mange gode gerninger 
som muligt, ligesom en mand er påbudt at gøre. Koranen siger aldrig, at der ingen 
oprigtige kvinder har eksisteret. Faktisk har Koranen, i modsætning hertil, instrueret 
alle de troende kvinder såvel som mænd til at følge de ideelle kvinders eksempel, 
kvinder som Jomfru Maria og Faraoens hustru: 


”Gud giver som eksempel til dem, der tror, Faraos hustru. Da hun sagde: "Herre! 
Byg mig et hus hos Dig, i Haven! Frels mig fra Farao og hans gerninger! Frels mig 
fra de folk, der handler uret!" Og ligeledes Maria, Amrams datter, som værnede om 
sin mødom. Så blæste Vi noget af Vor ånd ind i den. Hun troede på sin Herres ord og 
skrifter; hun var en af de ydmyge.” (Koranen 66:11-13). 

DEL 3 - SKAMFULDE DØTRE 


Faktisk starter forskellen mellem den bibelske og den koranske opfattelse af det 


kvindelige køn allerede fra den dag en pige bliver født. For eksempel siger Bibelen at 
perioden for moderens urenhed er to gange så lang, hvis hun får en datter, end hvis 
hun får en søn. (Tredje Mosebog 12:2-5). Den Katolske Bibel siger udtrykkeligt at: 
”Fødselen af en datter er et tab”(Ecclesiasticus 22:3). Som kontrast til denne 
chokerende udmelding, modtager drengebørn speciel ros: ”En mand som uddanner 
sin søn vil blive misundt af sin fjende.” (Ecclesiasticus 30:3) 


Jødiske rabbinere gjorde det til en forpligtelse for jødiske mænd at skabe afkom for at 
udbrede racen. På samme tid skjulte de ikke deres præference i at få mandligt afkom: 
”Det er godt for dem hvis børn er drengebørn, men dårligt for dem hvis børn er 
pigebørn”, ”Ved fødslen af en søn er alle glade… Ved fødslen af en datter er alle 
sørgmodige”, og ”Når en dreng kommer til verden, kommer der fred i verden… Når 


; ; 7 
en pige kommer, kommer intet.” 


En datter er betragtet som en smertefuld byrde, en potentiel grund til skam for hendes 
fader: ”Din datter er egenrådig? Pas godt på at hun ikke gør dig til morskab for dine 
fjender, byens sladder, genstand for almindelig sladder og gør dig til offentlighedens 
skamme” (Ecclesiaticus 42:11), ”Hold en egenrådig datter under streng kontrol, 
ellers vil hun misbruge enhver tilladelse hun får. Hold strengt øje med hendes 
skamløse øjne, bliv ikke overrasket, hvis hun skampletter dig” (Ecclesiasticus 26:10- 
11). 


Det var den samme opfattelse, nemlig at behandle døtre som en kilde til skændsel, 
der herskede blandt de hedenske arabere, før fremkomsten af Islam, og som fik dem 
til at begå barnemord (på piger). 


Koranen fordømmer alvorligt denne grufulde skik: ” Når en af dem får at vide, at det 
blev en pige, formørkes hans ansigt, og han fyldes af undertrykt vrede. Han skjuler 
sig for folk, fordi han har fået det dårlige budskab; skal han beholde det til trods for 
forsmædelsen, eller skal han grave det ned i jorden? Ondt er det at dømme således!” 
(Koranen 16:58-59). 

Det skal her nævnes, at denne grusomme forbrydelse aldrig ville være stoppet i 
Arabien, hvis det ikke havde været for den sønderlemmede afstraffelse Koranen 
plejede at straffe denne alvorlige skik med (Koranen 16:59, 43:17, 81:8-9). 
Ydermere skelner Koranen ikke mellem drenge og piger. I kontrast til Bibelen 
betragter Koranen fødslen af en pige som en gave og en velsignelse fra Gud, nøjagtigt 
på samme måde som hvis en dreng fødes. Koranen nævner endda gaven ved at få en 
pige først:” Gud har herredømmet over himlene og jorden. Han skaber, hvad Han vil. 
Han giver, hvem Han vil, kvindeligt afkom, og Han giver, hvem Han vil, mandligt 
afkom”. 


For at fjerne alle spor af barnemord på pigebørn i det spirende muslimske samfund, 
lovede Profeten Muhammad dem, som var velsignede med døtre, en stor belønning, 
hvis de opfostrede dem godt: ”Han, der er med til at opfostre døtre og som beslutter 
sig for at behandle dem godt, han vil blive beskyttet af sine døtre imod Helvedes ild” 
(Bukhari and Muslim), ”Hvem der opfostrer to piger indtil de når voksenalderen, 
han og jeg vil komme til Genopstandelsesdagen således; og han samlede sine 
hænder.” (Muslim). 

DEL 4 =- KVINDER OG UDDANNELSE 


Forskellen på den bibelske og den koranske opfattelse af kvinder er ikke begrænset 


til den nyfødte pige, den breder sig langt udover det. Lad os sammenligne deres 
holdninger overfor en kvinde, der forsøger at lære at kende sin religion. 
Jødedommens hjerte er Torahen, loven. Men ifølge Talmud, ”kvinder er fritaget for 
at studere Torahen.” Nogle jødiske rabbinere erklærede ”Lad hellere Torahens ord 
blive destrueret af ild end blive bibragt til kvinder”, og ”Hvem end der lærer sin 
datter Torahen, er som om han lærte hende uanstændighed” & 


I Det Nye Testamente er Paulus" holdning ikke bedre: ” Som i alle de helliges 
menigheder skal kvinderne tie stille i menighederne. De må ikke tale, men skal 
underordne sig, sådan som loven også siger. Men hvis de vil have noget at vide, skal 
de spørge deres mænd hjemme, for det sømmer sig ikke for en kvinde at tale i 
menigheden.” (Første Korintherbrev 14:34-35) 


Hvorledes kan en kvinde lære, hvis hun ikke har tilladelse til at tale? Hvorledes kan 
en kvinde vokse intellektuelt, hvis hun er forpligtet til at være i en tilstand af fuld 
underdanighed? Hvorledes kan hun udvide sine horisonter, hvis hendes eneste kilde 
til information er hendes mand derhjemme? 


For nu at være retfærdig burde vi spørge: Er kvindens stilling i Koranen overhovedet 
anderledes? En kort historie, fortalt i Koranen opsummerer stillingen kortfattet. 
Khawlah var en muslimsk kvinde hvis mand Aws udtalte denne erklæring i et anfald 
af vrede: ”Du er for mig som min moders ryg.” Dette var brugt blandt hedenske 
arabere som et udtryk for skilsmisse, hvilket frigjorde ægtemanden fra ethvert 
ægteskabeligt ansvar, men som ikke frigjorde kvinden fra ægteskabet idet hun ikke 
var fri til hverken at kunne forlade mandens hjem eller til at kunne tage sig en anden 
ægtemand. Efter at Khawla havde hørt disse ord fra sin mand, var hun i en ulykkelig 
situation. Hun gik direkte til Islams Profet for at bønfalde ham om hjælp til sin sag. 
Profeten var af den holdning at hun måtte være tålmodig, eftersom der ikke forekom 
at være nogen vej ud. Khawla blev ved med at argumentere med Profeten i et forsøg 
på at redde sit suspenderede ægteskab. Kort efter blev et Koranvers åbenbaret; 
Khawla's bøn var hørt. Den guddommelige dom medførte afskaffelse af denne 
uretfærdige skik. Et helt kapitel (Kapitel 58) i Koranen med titlen ”A/mujadilah” 
eller ”Striden” var opkaldt efter denne episode: 

”Gud har hørt, hvad den kvinde sagde, der stredes med dig angående sin mand og 
klagede til Gud. Gud hører jeres ordveksling. Gud hører alt og ser alt.” (Koranen 


58:1). 

En kvinde har, ifølge den koranske opfattelse, ret til at diskutere endda med selveste 
Islams Profet. Ingen har ret til at befale hende at tie. Hun er ikke forpligtet til at 
betragte sin mand som den eneste reference i spørgsmål om lov og religion. 

DEL 5 - URENE, KVINDER 


Jødiske love og forordninger angående menstruerende kvinder er ekstremt 


restriktive. Det Gamle Testamente betragter enhver menstruerende kvinde som uren. 
Derudover ”inficerer” hendes urenhed også andre. Enhver og hvad som helst hun 
berører, bliver urene for en dag: Når en kvinde har blødning, og der flyder blod fra 
hendes underliv, er hun under sin menstruation uren i syv dage, og enhver, der rører 
ved hende, er uren indtil aften. Alt, hvad hun ligger på under sin menstruation, er 
urent, og alt, hvad hun sidder på, er urent. Enhver, som rører ved hendes seng, skal 
vaske sit tøj og bade sig i vand; han er uren indtil aften. Enhver, som rører ved noget 
som helst, hun har siddet på, skal vaske sit tøj og bade sig i vand; han er uren indtil 
aften. Hvis nogen rører ved noget på sengen eller på det, hun har siddet på, er han 
uren indtil aften. ” (Tredje Mosebog 15: 19-23) 


På grund af hendes ”forurenende” natur var en menstruerende kvinde nogle gange 
”forvist” for at undgå enhver mulighed for kontakt med hende. Hun blev sendt til et 
specielt hus, som blev kaldt ”De Urenes Hus” i hele hendes urene 
menstruationsperiode. ? Talmud mener at en menstruerende kvinde er ”fatal” selv 
uden nogen form for fysisk kontakt med hende: ”Vore rabbier lærte 0os:….…hvis en 
menstruerende kvinde gik forbi to (mænd), hvis det er i begyndelsen af hendes 
menstruation, vil hun dræbe en af dem og hvis det er i slutningen af hendes 
mensesperiode vil hun skabe splid imellem dem” (bPes. 111a.) 


Derudover var ægtemanden til en menstruerende kvinde nægtet indgang til 
synagogen, hvis han var blevet gjort uren af hende, om det så bare var støvet under 
hendes fødder. En præst hvis kone, datter eller moder var menstruerende kunne ikke 
recitere den præstelige velsignelse i synagogen.”? Intet under at mange jødiske 
kvinder stadig refererer til menstruation som ”forbandelsen”.” 

Islam betragter ikke en menstruerende kvinde som værende i besiddelse af nogen 
form for ”smitsom urenhed”. Hun er hverken ”urørlig” eller ”forbandet.” Hun lever 
sit normale liv ganske som hun plejer med kun én restriktion: Et gift par er ikke 
tilladt at have samleje i menstruationsperioden. Enhver anden fysisk kontakt imellem 
dem er tilladt. En menstruerende kvinde er fritaget for nogle ritualer såsom daglig 
bøn og faste i hendes periode. 

DEL 6 - VIDNEUDSAGN 


Et andet emne som Koranen og Bibelen er uenige om, er hvorvidt kvinder kan bære 


vidnesbyrd. Det er sandt, at Koranen har pålagt de troende, som har med økonomiske 
handler at gøre, at få to mandlige vidner, eller en mand og to kvinder som vidner 
(Koranen 2:282) Men det er også sandt, at Koranen i andre situationer accepterer en 
kvindes vidneudsagn som værende lige så gyldigt som en mands. Faktisk kan en 
kvindes vidneudsagn endda gøre en mands vidneudsagn ugyldigt. Hvis en mand 
anklager sin hustru for utugt, kræver Koranen at han højtideligt sværger fem gange 
som bevis på hustruens skyldighed. Hvis hustruen nægter og sværger tilsvarende fem 
gange, er hun ikke betragtet som skyldig og i begge tilfælde er ægteskabet opløst. 
(Koranen 24:6-11) 


På den anden side var det ikke tilladt kvinder at bære vidnesbyrd i det tidlige jødiske 
samfund. ” Rabbinerne regnede kvinderne for at være ude af stand til at bære 
vidnesbyrd, som værende blandt de ni forbandelser, påført alle kvinder på grund af 
Syndefaldet (Se del 1 ”Evas skyld”). Kvinder i dagens Israel er ikke tilladt at afgive 
forklaring i rabbinske domstole. Rabbinerne retfærdiggør hvorfor kvinder ikke kan 
bære vidnesbyrd ved at citere Første Mosebog 18:9-16, hvor det er erklæret at Sara, 
Abrahams kone, havde løjet. Rabbinerne bruger denne hændelse som bevis på at 
kvinder er ukvalificerede til at bære vidnesbyrd. Det skal her nævnes, at denne 
beretning, fortalt i Første Mosebog 18:9-16, er blevet nævnt flere gange i Koranen 
uden nogen antydning af, at Sara skulle have løjet (Koranen 11:69-74, 51:24-30). I 
det kristne Vest afskar både den kirkelige lov og civilretten kvinder fra at afgive 
vidneudsagn indtil forrige århundrede !. 


Hvis en mand anklager sin hustru for utugt, vil hendes udsagn overhovedet ikke 
komme i betragtning i henhold til Bibelen. Den anklagede hustru er nødt til at blive 
udsat for en rettergang ved ildprøve. Ved denne rettergang står hustruen ansigt til 
ansigt med et komplekst og ydmygende ritual, som var formodet at bevise hendes 
skyld eller uskyld. (Fjerde Mosebog 5:11-31). Hvis hun er kendt skyldig efter denne 
ildprøve, vil hun blive dømt til døden. Hvis hun er kendt ikke skyldig, vil hendes 
mand være uskyldig i at have gjort noget galt. 


Desuden hvis en mand tager en kvinde til ægte og dernæst beskylder hende for ikke 
at være jomfru, vil hendes eget udsagn ikke tælle. Hendes forældre måtte bringe 

byens ældste bevis på hendes jomfruelighed. Hvis forældrene ikke kunne bringe 
bevis på deres datters uskyld, ville hun blive stenet til døde på sin faders dørtrin. Hvis 
forældrene var i stand til at bevise deres datters uskyld, ville ægtemanden blot få en 
bøde på hundred Sekel af sølv, og han kunne ikke blive skilt fra sin kone, så længe 
han levede: 


”Hvis en mand gifter sig med en kvinde og efter samleje med hende fatter modvilje 
mod hende og retter beskyldninger mod hende, bringer hende i vanry ved at sige: 
»Jeg giftede mig med denne kvinde, men da jeg lå med hende, fandt jeg ikke bevis på, 
at hun var jomfru,« så skal pigens far og mor tage beviset på, at pigen var jomfru, og 
bringe det hen til byens ældste i byporten. Pigens far skal sige til dem: »Jeg gav 
denne mand min datter til kone; men han fattede modvilje mod hende og har nu rettet 
beskyldninger mod hende og sagt, at han ikke har fundet bevis på, at hun var jomfru. 
Men her er beviset på, at min datter var jomfru.« Så skal de brede klædet ud foran 
byens ældste, og byens ældste skal tage manden og straffe ham. De skal idømme ham 
en bod på hundrede sekel, og dem skal de give pigens far, for manden har bragt en 
jomfru i Israel i vanry; hun skal fortsat være hans kone, han må ikke sende hende 
bort, så længe han lever. Men hvis anklagen er sand, og beviset på, at pigen var 
jomfru, ikke er til stede, skal man føre pigen hen foran døren til hendes fars hus, og 
byens mænd skal stene hende til døde, fordi hun har begået en nedrighed i Israel ved 
at bedrive hor i sin fars hus. Du skal udrydde det onde af din midte.”(Femte 
Mosebog 22:13-21). 

DEL 7% - UTROSKAB? 


Utroskab er at betragte som en synd i alle religioner. Bibelen dekreterer dødsdom til 


både mand og kvinde hvis de er utro. (Tredje Mosebog 20:10) Islam straffer også 
ligeligt både den mand, der er utro og den kvinde, der er utro. (Koranen 24:2). Ikke 
desto mindre er den koranske definition af utroskab meget anderledes end den 
bibelske definition. Utroskab er, ifølge Koranen, når en gift mand eller en gift kvinde 
involverer sig i en udenomsægteskabelig affære. Bibelen betragter kun kvindens 
udenomsægteskabelige affære som utroskab (Tredje Mosebog 20:10, Femte 
Mosebog 22:22, Ordsprogenes Bog 6:20-7:27). 


”Når en mand gribes i at have samleje med en gift kvinde, skal de begge dø, både 
manden, som havde samleje med kvinden, og kvinden selv. Du skal udrydde det onde 
af Israel.” (Femte Mosebog 22:22) 


”Hvis en mand begår ægteskabsbrud med en anden mands hustru, skal han lide 
døden, både manden og kvinden, som bryder ægteskabet.” (Tredje Mosebog 20:10) 


Ifølge den bibelske definition er det overhovedet ikke betragtet som en synd, hvis en 
gift mand sover med en ugift kvinde. Den gifte mand som har udenomsægteskabelige 
affærer med ugifte kvinder er ikke en ægteskabsbryder, og de ugifte kvinder som er 
sammen med ham er heller ikke ægteskabsbrydere. Forbrydelsen utroskab begås kun, 
når der er tale om en mand som, hvad enten han er gift eller ej, sover med en gift 
kvinde. I dette tilfælde er manden at betragte som en ægteskabsbryder og kvinden er 
at betragte som en ægteskabsbryder. Kort sagt er utroskab i enhver form ulovligt, når 
det involverer en gift kvinde. En mands udenomsægteskabelige affære er ikke i sig 
selv en forbrydelse i Bibelen. Hvorfor denne dobbeltmoral? Ifølge Encyclopedia 
Judaica blev hustruen betragtet som ægtemandens ejendom, og utroskab udgjorde 
derfor en krænkelse af ægtemandens eneret til hende; hustruen havde, som 
ægtemandens ejendom, derimod ingen krav på ham.” Det vil sige, at hvis en mand 
havde seksuelt samvær med en gift kvinde, ville han krænke en anden mands 
ejendom og for dét skulle han straffes. 


Selv i dag ,i Israel, er det således, at hvis en gift mand hengiver sig til at have en 
udenomsægteskabelig affære med en ugift kvinde og får børn med hende, er disse 
børn betragtet som legitime. Men hvis en gift kvinde har en affære med en anden 
mand, hvad enten han er gift eller ej, og får børn med ham, er de ikke blot betragtet 
som uægte, men også som bastarder, og de forbydes ret til at gifte sig med andre 
jøder på nær konvertitter og andre bastarder. Dette forbud er videregivet til børnenes 

efterkommere 10 generationer frem, indtil forureningen af utroskab formodes at være 
16 
svækket. 


I modsætning hertil betragter Koranen aldrig nogen kvinde som nogen mands 
ejendom. Koranen beskriver veltalende forholdet mellem ægtefolk ved at sige: 


”Et af Hans tegn er, at Han skabte jer hustruer af jer selv, for at I kunne hvile hos 
dem. Han satte kærlighed og barmhjertighed mellem jer. Deri er der tegn for folk, 
der vil besinde sig” (Koranen 30:21). 


Dette er den koranske opfattelse af ægteskab: kærlighed, barmhjertighed og ro, ikke 
besiddelse og dobbeltmoral. 

DEL 8 - LØFTER? 


Ifølge Bibelen skal en mand overholde alle de løfter, han giver til Gud. Han må ikke 


bryde sit ord, hvorimod en kvindes løfte ikke nødvendigvis er bindende for hende. 
Det skal godkendes af hendes fader, hvis hun bor i hans hus eller af hendes ægtemand 
hvis hun er gift. Hvis en fader/ægtemand ikke bryder sig om sin datters/kones løfte 
bliver alle hendes løfter til intet: 


”Men hvis hendes far vil hindre hende i det, når han hører om det, så skal hendes 
løfter og enhver afholdenhed, hun har forpligtet sig til, ikke sta ved magt. Og Herren 
vil tilgive hende, for hendes far har hindret hende i det….. Hvis hendes mand ikke 
kommer med indvendinger over for hende samme dag, stadfæster han alle hendes 
løfter og enhver form for afholdenhed, hun har forpligtet sig til.” (Fjerde Mosebog 
30:2-15) 


Hvorfor er det, at en kvindes ord ikke er bindende i sig selv? Svaret er enkelt: Fordi 
hun bliver ejet af sin far før brylluppet og ejet af sin ægtemand efter brylluppet. 
Faderens ejerskab over sin datter var så omfattende, at hvis han skulle ønske det, 
kunne han sælge hende! Det er skrevet i de rabbinske skrifter at: ”Manden må sælge 
sin datter, men kvinden må ikke sælge sin datter; manden må forlove sin datter, men 
kvinden må ikke forlove sin datter.”27 Den rabbinske litteratur indikerer også at 
ægteskabet repræsenterer overførslen af kontrol fra faderen til ægtemanden: 

”forlovelse, at gøre en kvinde til den hellige besiddelse - den ukrænkelige ejendom - 
af manden …” Naturligvis kan en kvinde, hvis hun er at betragte som en andens 
ejendom, ikke give nogen løfter, som hendes ejer ikke synes om. 


Det er her af vigtighed at nævne, at denne bibelske instruktion, vedrørende kvinders 
løfter, har haft negative følgevirkninger på jødisk-kristne kvinder indtil begyndelsen 
af dette århundrede. I Vesten havde en gift kvinde ingen juridisk status. Ingen af 
hendes handlinger var af nogen juridisk værdi. Hendes mand kunne afvise enhver 
kontrakt, handel, eller aftale, hun havde lavet. Kvinder i Vesten (de talrigeste 
arvtagere af den jødisk-kristne arv) blev holdt ude af stand til at foretage en bindende 
kontrakt, fordi de praktisk taget var ejet af en anden. Kvinder i Vesten havde lidt i 
næsten to tusinde år på grund af den bibelske holdning til kvinders stilling som deres 
faders og ægtemands ejendom. I Islam er enhver muslims løfte bindende, hvad enten 
det er afgivet af en mand eller en kvinde. Ingen har magt til at afvise en andens løfter. 


Kvinder i Islam 
21 


Hvis man ikke kan holde et højtideligt løfte, man har aflagt - mand eller kvinde - , 
skal det bødes for som beskrevet i Koranen: 


”Gud lader jer ikke bøde for uoverlagte ord i jeres eder; men Han lader jer bøde for 
det, hvortil I ved ederne forpligter jer. Boden for at bryde en ed er enten at bespise ti 
fattige med det, som I plejer at give jeres husfæller at spise, eller at give dem klæder 
eller at frigive en slave. Den, der ikke har råd, skal faste i tre dage. Dette er boden 
for jeres eder, når I har svoret. Hold jeres eder! Således gør Gud sine tegn tydelige 
for jer. Måske er I taknemmelige!” (Koranen 5:89) 


Profeten Muhammeds ledsagere, mænd og kvinder, plejede at aflægge deres ed om 
troskab til ham personligt. Kvinder, så vel som mænd ville uafhængigt komme til 
ham og sværge deres troskab: 


”Profet! Hvis troende kvinder kommer til dig og forpligter sig til ikke at sætte noget 
ved Guds side, ikke at stjæle, ikke at bedrive hor, ikke at slå deres børn ihjel, ikke at 
komme med falske anklager, som de finder på af sig selv, og ikke at sætte sig op imod 
dig inden for ret og rimelighed, lav så en aftale med dem! Bed Gud om tilgivelse for 
dem! Gud er tilgivende og barmhjertig.” (Koranen 60:12) 


En mand kunne ikke aflægge ed på sin datters eller hustrus vegne. Ej heller kunne en 
mand afvise en af sine kvindelige slægtninges aflagte ed. 

DEL 9 - HUSTRUENS EJENDOM 


HDe tre religioner deler en urokkelig tro på vigtigheden af ægteskab og familieliv. De 


er også enige om at familiens overhoved er ægtemanden. Alligevel er der åbenlyse 
forskelle mellem de tre religioner med hensyn til grænserne for dette lederskab. Ulig 
Islam, udvider den jødisk-kristne tradition nærmest ægtemandens lederskab til at 
omfatte ejerskab over sin hustru. 


Den jødiske tradition om mandens rolle overfor sin hustru, stammer fra den 
opfattelse, at han ejer hende, som han ejer sin slave.” Denne opfattelse har været 
årsagen til den dobbeltmoral, der findes i lovene for utroskab og grundlaget for 
ægtemandens mulighed for at annullere sin hustrus løfter. Denne opfattelse har også 
båret hovedansvaret for at nægte hustruen nogen som helst kontrol over hendes 
ejendom og indtjening. Lige så snart en jødisk kvinde blev gift mistede hun enhver 
kontrol over sin egen ejendom og indtjening til sin ægtemand. Jødiske rabbinere 
hævdede at manden havde ret til sin kones ejendom som en naturlig følge af hans 
besiddelse af hende: ”Dersom en mand er kommet i besiddelse af en kvinde, følger 
det så ikke med, at han ligeledes er kommet i besiddelse af hendes ejendom også?” 
og ”Siden han har erhvervet sig kvinden, skulle han så ikke derved også erhverve sig 
hendes ejendom?” Derfor blev den rigeste kvinde praktisk taget fattig ved at gifte 
sig. En hustrus finansielle situation er beskrevet som følgende i Talmud: 


”Hvordan kan en kvinde eje noget, eftersom alt, hvad der er hendes, tilhører hendes 
ægtemand? Hvad der er hans, er hans, og hvad der er hendes, er også hans... 
Hendes indtjening og hvad hun finder på gaden er også hans. 
Husholdningsartiklerne og endda krummerne på bordet er hans. Skulle hun invitere 
en gæst til sit hus og give ham mad, ville hun stjæle fra sin ægtemand.” (San.71a, 
Git. 62a) 


Det er en kendsgerning, at meningen med en jødisk kvindes ejendom var at tiltrække 
bejlere. En jødisk familie ville overdrage deres datter en andel af sin fars ejendom, 
som skulle bruges som en medgift i tilfælde af ægteskab. Det var denne medgift der 
gjorde de jødiske døtre til en stor byrde for deres fædre. Faderen måtte forsørge sin 
datter i årevis og derefter forberede hendes bryllup ved at give en stor medgift. 
Således var en pige i en jødisk familie en forpligtelse og ingen aktiv. Denne 
forpligtelse forklarer hvorfor fødslen af en datter ikke var fejret med glæde i det 

gamle jødiske samfund (se ”Skamfulde Døtre?” delen). Medgiften var bryllupsgaven 
præsenteret for gommen som indskud til et lejemål. Ægtemanden ville opføre sig som 
den praktiske ejer af medgiften, men han kunne ikke sælge den. Bruden ville miste 
enhver kontrol over medgiften i det øjeblik hun blev gift. Desuden forventedes hun at 
arbejde efter brylluppet, og al hendes løn skulle gå til hendes ægtemand, som 
gengældelse for hans pligt til at forsørge hende. Hun kunne kun få sin ejendom 
tilbage i to tilfælde: ved skilsmisse eller ved ægtemandens død. Skulle hun dø først, 
ville han arve hendes ejendom. I tilfælde af ægtemandens død kunne konen få sin før- 
ægteskabelige ejendom tilbage, men hun var ikke berettiget til at arve en andel i sin 
afdøde mands egen ejendom. Det skal dog nævnes, at gommen også skulle 
præsentere en gave til sin brud, endnu engang var han dog ejeren af denne gave så 
længe de var gift. 


Indtil for nyligt havde Kristendommen fulgt den samme jødiske tradition. Både 
religiøse og civile myndigheder i det kristne Romerrige (efter Konstantin) krævede en 
ejendomsaftale som en betingelse for at anerkende ægteskabet. Familier tilbød deres 
døtre større medgift, og som resultat heraf havde mændene en tendens til at gifte sig 
tidligere mens familier udsatte deres døtres ægteskab til senere, end det havde været 
skik. % Under den Katolske Kirkes Lov var en hustru berettiget til at få tilbagebetalt 
sin medgift, hvis ægteskabet blev annulleret, medmindre hun var kendt skyldig i 
utroskab. I så fald bortfaldt hendes ret til medgiften, som så forblev i hendes 
ægtemands hænder.£ Ifølge den Katolske Kirkes Lov og civilretten havde en gift 
kvinde i det kristne Europa og Amerika mistet sin ejendomsret lige indtil slutningen 
af det 19. og begyndelsen af det 20. århundrede. For eksempel var kvinders 
rettigheder, i henhold til engelsk lov, samlet og offentliggjort i 1632. Disse 
”rettigheder” inkluderede: ”Det, som ægtemanden havde, er hans eget. Det, som 
konen havde, er ægtemandens.” % Kvinden mistede ikke kun sin ejendom ved 
indgåelse af ægteskab men ligeledes hendes personlighed. Ingen af hendes handlinger 
var af juridisk værdi. Hendes ægtemand kunne afvise ethvert salg eller enhver gave af 
hende som værende af ingen bindende juridisk værdi. Personen, med hvem hun 
havde nogen kontrakt med, blev anset som kriminel for at deltage i bedrageri. 
Endvidere kunne hun ikke sagsøge nogen eller blive sagsøgt i sit eget navn, ej heller 
kunne hun sagsøge sin egen ægtemand.2 En gift kvinde var praktisk taget betragtet 
som et barn, set med rettens øjne. Hustruen tilhørte simpelthen ægtemanden og derfor 
mistede hun sin ejendom, sine juridiske rettigheder samt sit efternavn.7 

Siden det syvende århundrede efter vor tidsregning har Islam garanteret gifte kvinder 
den uafhængige personlighed, som det jødisk-kristne Vest havde frataget dem indtil 
for ganske nyligt. I Islam er bruden og hendes familie på ingen måde forpligtet til at 
give gommen en gave. I en muslimsk familie er pigen ingen byrde. En kvinde er så 
værdig i Islam, at hun ikke behøver at fremlægge gaver for at tiltrække potentielle 
ægtemænd. Det er gommen, der skal give bruden en bryllupsgave. Denne gave er 
betragtet som hendes ejendom og hverken gommen eller brudens familie har andel 
deri, ej heller har de nogen kontrol over den. I nogle muslimske samfund i dag er det 
ikke ualmindeligt, at bryllupsgaven er på hundrede tusinde dollars i diamanter. 
Bruden beholder sin bryllupsgave, selv hvis hun senere hen bliver skilt. Ægtemanden 
har ingen ret til nogen del af hans hustrus ejendom, undtagen hvad hun selv tilbyder 
ham af egen fri vilje.Z Om dette emne står der tydeligt og klart i Koranen: 


”Giv kvinderne deres brudepenge som gave, men hvis de frivilligt overlader jer noget 
deraf, så brug det, og vær glade til!” (Koranen 4:4) 


Kvindens ejendom og indtjening er under hendes fulde kontrol og til hendes egen 
brug alene, eftersom hendes og børnenes underhold er hendes ægtemands ansvar.” 
Lige meget hvor rig kvinden end måtte være, er hun ikke forpligtet til at være med- 
forsørger for familien, medmindre hun selv frivilligt vælger at gøre sådan. Ægtefæller 
arver efter hinanden. Herudover beholder en gift kvinde i Islam sin uafhængige 
juridiske ret og sit efternavn. % En amerikansk dommer kommenterede engang 
muslimske kvinders rettigheder således: ”En muslimsk kvinde gifter sig måske ti 
gange, men hendes individualitet bliver ikke absorberet af hendes mange ægtemænd. 


Hun er en enlig planet med et navn og sin egen juridiske ret.” ” 

DEL 10 - SKILSMISSE? 


HDe tre religioner har bemærkelsesværdige forskelle i deres syn på skilsmisse. 


Kristendommen afskyr alt i alt skilsmisse. Det Nye Testamente går entydigt ind for 
uopløsning af ægteskabet. Det er tilskrevet Jesus at have sagr: ”Men jeg siger jer: 
Enhver, som skiller sig fra sin hustru af anden grund end utugt, forvolder, at der 
begås ægteskabsbrud med hende, og den, der gifter sig med en fraskilt kvinde, begår 
ægteskabsbrud.”(Matthæusevangeliet 5:32). Dette kompromisløse ideal er uden 
tvivl urealistisk. Det forudsætter en tilstand af moralsk fuldkommenhed, som 
menneskelige samfund aldrig har opnået. Når et par indser at deres ægteskab ikke kan 
reddes, vil et forbud mod skilsmisse ikke gøre dem noget godt. At tvinge par, der 
ikke kan sammen, til at forblive sammen mod deres vilje er hverken effektivt eller 
rimeligt. Intet under, at hele den kristne verden har været tvunget til at sanktionere 
skilsmisse. 


I modsætning hertil tillader Jødedommen skilsmisse uden grund. Det Gamle 
Testamente giver ægtemanden ret til at skilles fra sin kone, selv hvis han blot ikke 
bryder sig om hende: 


”Hvis en mand gifter sig med en kvinde, men bliver ked af hende, fordi han finder 
noget skændigt hos hende, og han udfærdiger et skilsmissebrev, giver hende det og 
sender hende bort, og hvis hun så, når hun har forladt hans hus, går hen og bliver 
gift med en anden, og hendes anden mand fatter modvilje mod hende og udfærdiger 
et skilsmissebrev til hende, giver hende det og sender hende bort, eller hendes anden 
mand, som har giftet sig med hende, dør, da må hendes første mand, som sendte 
hende bort, ikke gifte sig med hende igen, efter at hun nu er blevet uren.” (Femte 
Mosebog 24:1-4). 


Ovenstående vers har skabt debat blandt jødiske lærde på grund af deres uenigheder 
omkring fortolkningen af udtrykkene: "blive ked af", "skændigt", og "at fatte 
modvilje" fra versene. Talmud fortæller deres forskellige meninger: 


”Skolen for Shammai har fastslået, at en mand ikke bør blive skilt fra sin kone, 
medmindre han har fundet hende skyldig i seksuelle forhold, mens skolen for Hillel 
siger, at han kan skilles fra hende, selv om hun blot har ødelagt en ret mad. Rabbi 
Akiba siger at manden kan skilles fra hende selv om han blot finder en anden kvinde 
smukkere end hun.” (Gittin 90a-b). 

Det Nye Testamente følger shammaiternes udlægning, medens jødisk lov har fulgt 
hilleliternes og R. Akibas udlægninger. Siden det hellelitiske syn var det 
herskende, blev det den ubrudte jødiske lovs tradition at give ægtemanden frihed til at 
fraskille sig sin kone uden nogen som helst grund. Ikke blot giver Det Gamle 
Testamente ægtemanden ret til at fraskille sig sin ”urilfredsstillende” hustru, det 
betragtes som en pligt at blive skilt fra en ”dårlig hustru”: 


”En dårlig hustru bringer ydmygelse, nedslåethed, og et såret hjerte. Slap af hånd og 
svag i knæet er den mand, hvis kone ikke gør ham lykkelig. Kvinden er syndens 
oprindelse, og det er gennem hende, at vi alle dør. Lad ikke en utæt cisterne dryppe 
og tillad ej heller en dårlig kone at sige, hvad hun kan lide. Hvis hun ikke accepterer 
din kontrol, skil dig da fra hende og send hende bort” (Ecclesiasticus 25:25) 


Talmud har optegnet en række konkrete handlinger udført af hustruer, som har 
forpligtet deres ægtemænd til at fraskille sig dem: "Hvis hun spiste på gaden, hvis 
hun grådigt drak på gaden, hvis hun ammede på gaden, i hvert enkelt tilfælde siger 
rabbiner Meir at hun skal forlade sin mand” (Git. 89a). 


Talmud har også gjort det obligatorisk at fraskille sig en ufrugtbar kone (som ikke fik 
nogen børn over en periode på ti år): "Vores Rabbinere lærte os: Hvis en mand tog en 
kone og boede sammen med hende ti år, og hun intet barn fik, skal han fraskille sig 
hende " (Yeb. 64a) 


På den anden side kan hustruer ikke indlede en skilsmisse under jødisk lovgivning. 
En jødisk hustru kunne dog gøre krav på skilsmisse foran en jødisk domstol, forudsat 
hun havde en kraftig begrundelse herfor. Meget få grunde er accepterede for at 
hustruen kunne fremsætte et krav om skilsmisse. Disse grunde inkluderer: En 
ægtemand med fysiske defekter eller hudsygdomme, en ægtemand, der ikke opfylder 
sine ægteskabelige forpligtelser, etc. Retten kan i så fald støtte hustruens krav om en 
skilsmisse, men den kan ikke opløse ægteskabet. Kun manden kan opløse ægteskabet 
ved at give sin kone skilsmissebevilling. Retten kunne opfordre ham, fængsle ham, 
give ham bøde og udelukke ham fra møder for at tvinge ham til at levere den 
nødvendige skilsmissebevilling til sin kone. Dersom manden er stædig nok, kan han 
nægte at give sin hustru skilsmisse og holde hende bundet til ham på ubestemt tid. 
Værre endnu, kunne han forlade hende uden at give hende skilsmisse og forlade 
hende ugift og ikke-fraskilt. Han kan gifte sig med en anden kvinde, eller endda leve 

med en enlig kvinde uden for ægteskab og få børn med hende (disse børn er betragtet 
som lovlige i henhold til jødisk lov). 


Den efterladte kone kan derimod ikke gifte sig med nogen anden mand, eftersom hun 
stadig er lovformeligt gift, og hun kan ej heller bo sammen med nogen anden mand, 
fordi hun i så fald vil blive betragtet som en hore, og hendes børn, fra et sådant 
bekendtskab, vil være uægte i ti generationer frem. En kvinde, i en position som 
nævnt ovenfor, kaldes en agunah (lænket kvinde) % I USA i dag lever der et sted 
imellem 1000-1500 jødiske kvinder, der er agunot (flertalsformen af agunah), medens 
antallet 1 Israel kan være helt op til 16.000. Ægtemænd afpresser deres fangede 
hustruer for tusindvis af dollars, for at give dem en jødisk skilsmissebevilling. 


Islam indtager mellempositionen mellem Kristendommen og Jødedommen hvad 
angår skilsmisse. Ægteskab i Islam er et helligt bånd, der ikke bør brydes med 
mindre, der er tvingende grunde hertil. Par opfordres til at forsøge sig med alle 
mulige løsninger, når deres ægteskab er i fare. 


Der skal kun tys til skilsmisse, når der ikke er nogen anden udvej. I en nøddeskal, 
anerkender Islam skilsmisse, men opfordrer folk til at afholde sig derfra med alle 
midler. Lad os fokusere på anerkendelsens side først. Islam anerkender retten for 
begge parter til at afslutte deres ægteskabelige forhold. 


Islam giver ægtemanden ret til Talaq (skilsmisse). Derudover giver Islam, modsat 
Jødedommen, kvinden ret til at opløse ægteskabet gennem det som er kendt som 
Khula (kvindens ret til opløsning af ægteskabet, hvor manden så stadig skal stå for 
børnenes forsørgelse) % Hvis manden opløser ægteskabet med sin hustru ved 
skilsmisse, kan han ikke få nogen af de bryllupsgaver, som han har givet hende 
tilbage. Forbuddet mod at fraskilte ægtemænd tager deres bryllupsgaver retur lige 
meget hvor dyre eller værdifulde de er, forklares i Koranen således: 


”Hvis I ønsker at udskifte én hustru med en anden og har givet den første af dem et 
mål af guld og sølv, så må I ikke tage noget deraf! Vil I tage det på grundlag af falsk 
anklage og i åbenlys synd?” (Koranen 4:20). 


I tilfælde af, at det er hustruen, der vælger at afslutte ægteskabet, kan hun give 
ægtemanden hendes bryllupsgaver retur. At give bryllupsgaverne retur i dette tilfælde 
er en rimelig kompensation for ægtemandens iver efter at beholde sin kone, mens hun 
vælger at forlade ham. 

Koranen har befalet muslimske ægtemænd ikke at tage nogen af de gaver tilbage, 
som de har givet deres koner, medmindre det er tilfældet at hustruen vælger at opløse 
ægteskabet. 


”Det er jer ikke tilladt at tage noget af det, som I har givet dem, med mindre begge 
parter frygter ikke at kunne overholde Guds bud. Hvis I frygter ikke at kunne 
overholde Guds bud, så begår de to ingen overtrædelse ved, at hun løskøber sig 
dermed. Dette er Guds bud, og dem må I ikke overtræde. De, der overtræder Guds 
bud, handler uret. ”(Koranen 2:229). 


En kvinde kom til Profeten Muhammed, da hun søgte opløsning af sit ægteskab, hun 
fortalte Profeten, at hun ikke havde noget at beklage sig over med hensyn til sin 
ægtemands karakter eller opførsel. Hendes eneste problem var at hun ærligt talt ikke 
brød sig om ham og at hun dermed ikke kunne holde ud at leve sammen med ham 
længere. Profeten spurgte hende: ”Ville du give ham hans have (bryllupsgaven han 
havde givet hende) tilbage?” Hun svarede: ”Ja.” Profeten instruerede så manden til 
at tage sin have tilbage og acceptere opløsningen af ægteskabet (Bukhari). 


I nogle tilfælde kan en muslimsk hustru være villig til at beholde sit ægteskab, men 
finde sig forpligtet til at kræve skilsmisse på grund af nogle tvingende årsager såsom: 
at blive dårligt behandlet af ægtemanden, at ægtemanden forlader hende uden grund, 
at ægtemanden ikke opfylder sine ægteskabelige forpligtelser, osv. . I disse tilfælde 
opløser den muslimske domstol ægteskabet. 7 


Kort sagt har Islam givet den muslimske kvinde nogle enestående rettigheder: hun 
kan ende sit ægteskab gennem Khula, og hun kan søge skilsmisse. En muslimsk 
kvinde kan aldrig blive lænket af en genstridig mand. Det var disse rettigheder, som 
lokkede jødiske kvinder, der levede i det tidlige islamiske samfund i det syvende 
århundrede efter vor tidsregning til at søge skilsmisse fra deres jødiske mænd ved 
muslimske domstole. Rabbinere erklærede disse erklæringer ugyldige. For at standse 
denne praksis, gav rabbinere nye rettigheder og privilegier til jødiske kvinder i et 
forsøg på at svække appellen af de muslimske domstole. Jødiske kvinder, der boede i 
kristne lande blev ikke tilbudt nogle tilsvarende privilegier, da den romerske lov om 
skilsmisse, gældende der, ikke var mere attraktiv end den jødiske lov. 38 

Lad os nu henlede vor opmærksomhed på hvorledes Islam forsøger at tale parterne 
fra skilsmisse. Islams Profet fortalte de troende at: ”Blandt alle de tilladte handlinger 
er skilsmisse den mest hadefulde til Gud” (Abu Dawood). 


En muslimsk mand bør ikke fraskille sig sin hustru blot fordi han ikke syntes om 
hende. Koranen instruerer muslimske mænd i at være gode ved deres hustruer selv i 
tilfælde af at han har lunkne følelser overfor hende eller ikke bryder sig om hende: 


”Lev sammen med dem efter ret og rimelighed. Hvis I føler jer frastødt af dem, så 
føler I jer måske frastødt af noget, som Gud har lagt en mængde godt i.” (Koranen 
4:19). 


Profeten Muhammed gav et lignende påbud: 


”En troende mand må ikke hade en troende kvinde. Hvis han ikke bryder sig om et af 
hendes træk, vil han være tilfreds med et andet.” (Muslim). 


Profeten understregede også, at de bedste muslimer er dem, der er gode ved deres 
hustruer: 


”De troende, som udviser den mest perfekte tro, er dem som har den bedste karakter 
og de bedste af jer er dem, som er bedst ved deres hustruer” (Tirmidthi) 


Men, Islam er en praktisk religion, og den anerkender, at der er omstændigheder, 
hvor et ægteskab er på randen af kollaps. I sådanne tilfælde er en simpel rådgivning 
om venlighed eller selvbeherskelse ikke nogen holdbar løsning. Så, hvad gør man så 
for at redde et ægteskab i disse tilfælde? Koranen giver nogle praktiske råd til 
ægtefællen (mand eller kone), hvis partner (kone eller mand), er synderen. For den 
mand hvis hustrus sygelige adfærd truer ægteskabet, giver Koranen fire typer af 
rådgivning, som beskrevet i det følgende vers: 


”De, fra hvem I frygter genstridighed, skal I formane (1), lade alene i sengen (2) og 
slå (3) (med meget let hånd, uden at efterlade mærker. Det er på ingen måde tilladt at 
banke ens hustru, så mest symbolsk) . Hvis de så adlyder jer, skal I ikke foretage jer 
mere mod dem. Gud er ophøjet og stor. Frygter I et brud mellem to, så tilkald en 
opmand fra hans familie og én fra hendes. Hvis de begge ønsker udbedring, vil Gud 
skabe forlig mellem dem. Gud er vidende og indsigtsfuld.” (Koranen 4:34-35). 

De første tre skal prøves først. Hvis de slår fejl, så skulle familiernes hjælp og 
vejledning blive søgt. Det skal bemærkes, på baggrund af ovenstående vers, at "slå" 
den oprørske hustru er en midlertidig foranstaltning, der er tyet til som tredje i en 
række tilfælde af tvingende nødvendighed, i håb om, at det kan afhjælpe konens 
forseelser. Hvis det gør, er manden ikke tilladt på nogen måde at fortsætte med nogen 
form for genering af konen, som udtrykkeligt er nævnt i verset. Hvis det ikke hjælper, 
er manden stadig ikke tilladt at anvende denne foranstaltning længere, og den 
endelige vej er så at den familie-støttede forsoning bliver afprøvet. 


Profeten Muhammad har påbudt muslimske mænd, at de ikke bør tage deres tilflugt 
til disse foranstaltninger, undtagen i ekstreme tilfælde, såsom åbenlys utugtighed 
begået af konen. Selv i disse tilfælde bør straffen være let, og hvis hustruen afholder 
sig fra dette, er det ikke tilladt manden at genere hende: 


"Hvis de er skyldige i åbenlys utugtighed, kan du lade dem være alene i deres senge 
og påføre dem den mindre straf. Hvis de er dig lydige, søg da ikke nogen form for 
gene imod dem" (Tirmidthi) 


Desuden har Islams Profet fordømt enhver form for ubegrundet vold. Nogle 
muslimske hustruer havde klaget til ham over at deres mænd havde slået dem. Efter 
at have hørt dette udtalte Profeten kategorisk at: 


"Dem, der gør det (slår deres hustruer) er ikke de bedste blandt jer" (Abu Dawood). 
På dette punkt må man huske, at Profeten også har sagt: 


"Den bedste af jer er ham, der er bedst ved hans familie, og jeg er den bedste blandt 
jer ved min familie" (Tirmidthi). 


Profeten rådgav en muslimsk kvinde, hvis navn var Fatimah bint Qais, om ikke gifte 
sig med en mand, fordi manden var kendt for at slå kvinder: 


"Jeg gik hen til profeten og sagde: Abul Jahm og Mu'awiah har friet til mig. Profeten 
sagde(i form af rådgivning ): Hvad Mu'awiah angår så er han meget fattig, og Abul 
Jahm er kendt for at slå kvinder” (Muslim). 

Det skal bemærkes, at Talmud sanktionere hustruvold som revselse med henblik på 
disciplin. ? Ægtemanden er ikke begrænset til de ekstreme tilfælde som dem med 
åbenlys utugtighed. Han har lov til at slå sin kone, selv om hun bare nægter at gøre sit 
huslige arbejde. Desuden er han er ikke begrænset til brugen af mild straf. Det er ham 
tilladt at bryde sin kones stædighed ved brug af piskesnert eller ved at sulte hende. ? 


Til hustruen, hvis mands dårlige adfærd er årsagen til ægteskabets snarlige 
sammenbrud, tilbyder Koranen det følgende råd: 


”Hvis en kvinde frygter brutalitet eller uvillighed fra sin mands side, begår parterne 
ingen overtrædelse ved at komme til et indbyrdes forlig. Forlig er bedst. Sjælen er 
fuld af grådighed. Men hvis I handler godt og er gudfrygtige! - Gud er fuldt vidende 
om, hvad I gør.” (Koranen 4:128) 


I dette tilfælde rådes hustruen til at søge forsoning med sin mand (med eller uden 
familiens bistand). Det er bemærkelsesværdigt, at Koranen ikke på samme måde 
rådgiver hustruen til at ty til de to foranstaltninger, nemlig at afstå fra ægteskabeligt 
samvær og at slå. Årsagen til denne forskel kan være at beskytte hustruen fra en 
voldelig fysisk reaktion fra hendes ægtemand, der allerede opfører sig dårligt. Sådan 
en voldsom fysisk reaktion vil gøre både kone og ægteskabet mere skade end gavn. 
Nogle muslimske lærde har foreslået, at retten kan anvende disse foranstaltninger 
mod ægtemanden på konens vegne. Det vil sige, at retten først formaner den oprørske 
mand, så forbydes han sin kones seng, og endelig udføres en symbolsk straf ved at slå 
ham. % 


For at opsummere tilbyder Islam muslimske ægtepar meget levedygtige råd for at 
redde deres ægteskaber i tilfælde af problemer og spændinger. Hvis én af partnerne 
truer ægteskabet, tilrådes den anden af parterne, af Koranen, at gøre alt hvad der er 
muligt for effektivt at forsøge at redde dette hellige bånd. Hvis alle de nævnte 
foranstaltninger svigter, tillader Islam parterne at separere på en fredelig og 
venskabelig måde. 

DEL 11 - MØDRE 


IDet Gamle Testamente befaler flere steder at man skal være venlig og hensynsfuld 


overfor sine forældre og fordømmer dem ,som vanærer deres forældre. For eksempel: 
”Hvem som helst, der forbander sin far eller sin mor, skal lide døden. Han har 
forbandet sin far eller sin mor. Han har selv skylden for sin død.” (Tredje Mosebog 
20:9) og ”En vis søn glæder sin far, et tåbeligt menneske ringeagter sin mor.” 
(Ordsprogenes bog 15:20) 


Selvom faderen er nævnt alene flere steder, f.eks.: ”En vis søn elsker sin faders 
formaning” (Ordsprogenes bog (13:1), er moderen aldrig nævnt alene. Endvidere 
lægges der ikke specielt vægt på at behandle moderen venligt som et tegn på 
påskønnelse af hendes store lidelser i forbindelse med graviditet og amning. Desuden 
arver mødre intet fra deres børn, hvorimod børnenes fædre arver fra dem. 2 


Det er svært at omtale Det Nye Testamente som en skrift, der ærer moderen. 
Tværtimod får man det indtryk, at Det Nye Testamente betragter venlig behandling 
af mødre som en hindring på vejen til Gud. Ifølge Det Nye Testamente kan man ikke 
blive en god kristen som er værdig til at blive Jesus Kristus discipel medmindre man 
hader sin moder. Det er tilskrevet Jesus at have sagt: 


”Hvis nogen kommer til mig og ikke hader sin far og mor, hustru og børn, brødre og 
Søstre, ja, sit eget liv, kan han ikke være min discipel.” (Lukasevangeliet 14:26) 


Endvidere afbilder Det Nye Testamente et billede af Jesus som ligeglad eller endda 
respektløs overfor sin egen moder. For eksempel da hun havde været ude og lede 
efter ham medens han prædikede til en folkemængde, tog han sig ikke tid til at gå ud 
og møde hende: 


” Så kom Jesu mor og hans brødre, og de sendte nogle ind til ham for at hente ham, 
men selv blev de stående udenfor. Han sad omgivet af en hel skare, og de sagde til 
ham: »Se, din mor og dine brødre og dine søstre står udenfor og spørger efter 
dig.« Men han svarede dem: »Hvem er min mor og mine brødre?« Og han så rundt 
på dem, der sad omkring ham, og han sagde: »Se, her er min mor og mine 

brødre. For den, der gør Guds vilje, er min bror og søster og mor.«” 
(Makusevangeliet 3:31-35) 

Man kan selvfølgelig argumentere med, at Jesus forsøgte at lære sit publikum en 
vigtig lektion, nemlig at religiøse bånd ikke er mindre vigtige end familiære bånd. 
Men han kunne have lært sit publikum den samme lektion uden at vise sådan en 
absolut ligegyldighed overfor sin moder. Den samme respektløse indstilling er at 
spore, da han nægter at tilslutte sig en erklæring sagt af én fra hans publikum, der 
velsigner hans moder for at have født ham og passet ham: 


”Mens han sagde det, var der en kvinde i skaren, der råbte: »Saligt er det moderliv, 
som bar dig, og de bryster, du diede!« Men han svarede: »Javist! Salige er de, som 
hører Guds ord og bevarer det!«” (Lukasevangeliet 11:27-28) 


Hvis en moder, med jomfru Marias anseelse, var blevet behandlet med sådan en 
uhøflighed, som vist i Det Nye Testamente, af en søn, med Jesus Kristus position, 
hvordan skulle en almindelig kristen moder blive behandlet af sine almindelige 
kristne sønner? 


I Islam er den ære, respekt og agtelse som er knyttet til moderskabet uden sidestykke. 
Koranen placerer betydningen af venlighed mod forældre, som næst vigtigst kun 
overgået af tilbedelsen af den almægtige Gud: 


”Din Herre har bestemt, at I ikke må tjene andre end Ham og skal være gode mod 
jeres forældre. Hvis den ene eller begge når en høj alder under dit tag, må du ikke 
vrisse ad dem og skælde ud, men skal tale ærbødigt til dem! Sænk af barmhjertighed 
ydmyghedens vinge for dem, og sig: "Herre, forbarm Dig over dem! Det er, som da 
de opdrog mig som lille!"” (Koranen 17:23-24) 


Koranen lægger adskillige andre steder vægt på moderens store rolle i forbindelse 
med fødsel og pleje: 


”Vi har pålagt mennesket at tage vare på sine forældre, for hans moder bar ham 
møjsommeligt, og siden varede det to år at afvænne ham: "Vær taknemmelig mod 
Mig og mod dine forældre!” (Koranen 31:14) 

Den meget specielle plads for mødre i Islam er blevet udførligt beskrevet af Profeten 
Muhammed: 


”En mand spurgte Profeten: ”Hvem bør jeg ære mest?” Profeten svarede: ”Din 
moder”. ”Og hvem derefter?” spurgte manden. Profeten svarede: ”Din moder”. 
”Og hvem derefter?” spurgte manden. ”Din moder!” ”Og hvem derefter?” spurgte 
manden. Profeten svarede: ” Din fader” ” (Bukhari & Muslim) 


Blandt de få af Islams forskrifter, som muslimer stadig trofast overholder i dag er 
hensynsfuld behandling af mødre. Den ære, som muslimske mødre får af deres 
sønner og døtre, er eksemplarisk. Den intense varme forbindelse mellem muslimske 
mødre og deres børn, og den dybe respekt, med hvilken muslimske mænd nærmer sig 
deres mødre, forbløffer som regel vesterlændinge 

DEL 12 - KVINDERS ARVERET 


En de vigtigste forskelle mellem Koranen og Bibelen er holdningen til kvinders 
arveret af ejendom fra en afdød slægtning. Den bibelske holdning er rammende 
beskrevet af Rabbi Epstein: "Den kontinuerlige og ubrudte tradition siden de bibelske 
dage giver ikke de kvindelige medlemmer af husstanden, kone og døtre, arveret til 
familiens ejendom. I den mere primitive rækkefølgeplan, blev de kvindelige 
medlemmer af familien anset for en del af arven, og lige så fjernt fra den juridiske 
arving, som en slave. Døtre fik herimod, ifølge Mosaics, arveret i tilfælde af at der 
ingen mandlige arvinger var. Hustruen blev ikke godkendt som arving selv ikke under 
disse forhold.” ?” Hvorfor blev de kvindelige medlemmer af familien betragtet som en 
del af familiens ejendom? Rabbi Epstein har svaret: "De er ejet - før ægteskabet, af 
faderen, efter ægteskabet, af ægtemanden." & 

Den bibelske arveret er skitseret i Fjerde Mosebog 27:1-11. En hustru er ikke givet 
nogen andel i sin mands ejendom, medens han er hendes første arving, han kommer 
endda før hendes sønner. En datter kan kun arve, hvis der ikke eksisterer nogen 
mandlige arvinger. En moder kan overhovedet ikke arve, hvorimod faderen kan. 
Enker og døtre fik, i tilfælde af, at der var sønner efterladt, kun del i arven, hvis de 
mandlige arvinger viste dem barmhjertighed. Dette er grunden til at enker og 
forældreløse piger var blandt de mest nødlidende i det jødiske samfund. 


Kristendommen fulgte trop i lang tid. Både de kirkelige og de borgerlige love i 
Kristendommen udelukkede døtre fra at dele deres brødres andel i deres faders arv. 
Desuden var hustruer frarøvede enhver arveret. Disse uretfærdige love overlevede 
indtil slutningen af forrige århundrede. ?” 


Før Islam var arverettigheder blandt de hedenske arabere udelukkende begrænset til 
mandlige slægtninge. Koranen afskaffede denne uretfærdige skik og gav alle 
kvindelige slægtninge del i arveretten: 


”Der tilkommer mænd en andel af det, som forældre og nære slægtninge efterlader 
sig, og der tilkommer ligeledes kvinder en andel af det, som forældre og nære 
slægtninge efterlader sig, om der er lidt deraf eller meget, som en pligtig andel.” 
(Koranen 4:7). 

Muslimske mødre, hustruer, døtre og søstre havde modtaget arverettigheder tretten 
hundrede år før Europa anerkendte, at disse rettigheder overhovedet eksisterede. 
Delingen af arv er et omfattende emne med en enorm mængde detaljer (Koranen 
4:7,11,12,176) Den generelle regel er, at den kvindelige andel er halvdelen af den 
mandlige andel, undtagen i de tilfælde, hvor moderen får samme andel som faderen. 
Denne generelle regel kan måske godt synes uretfærdig i forhold til andre 
lovgivninger der omhandler mænd og kvinder. For at forstå den logiske begrundelse 
bag denne regel, er det nødvendigt at medregne at mandens økonomiske forpligtelser 
i Islam langt overstiger kvindens (se del 9:Hustruens ejendom). En brudgom må give 
sin brud en bryllupsgave. Denne gave forbliver udelukkende hendes ejendom og 
forbliver således, selv hvis hun senere bliver skilt. 


Bruden er ikke forpligtet til at give nogen gave til sin brudgom. Endvidere kræves det 
af den muslimske ægtemand at han forsørger sin hustru og sine børn. I modsætning 
hertil er hustruen ikke forpligtet til at hjælpe ham angående dette. Hendes ejendom og 
hendes indtjening er udelukkende til hendes egen disposition, undtagen det af den, 
som hun frivilligt vælger at tilbyde sin ægtemand. Desuden bør man forstå, at Islam 
heftigt er fortaler for familieliv. Islam opmuntrer unge til at blive gift og forsøger at 
tale ægtepar fra skilsmisse og anser ikke cølibat som en dyd. I et muslimsk samfund 
er familielivet derfor normen og det ugifte liv en sjælden undtagelse. Det vil sige, at i 
et islamisk samfund er næsten alle giftefærdige kvinder og mænd gift. I lyset af disse 
kendsgerninger, burde man kunne forstå, at muslimske mænd, har større finansielle 
byrder, end muslimske kvinder og dermed at arveretten i almindelighed, har til 
formål at udligne denne uligevægt, således at samfundet eksisterer fri for alle køns 
eller klassekampe. Efter en simpel sammenligning af de muslimske kvinders 
økonomiske rettigheder og pligter, har en britisk kvinde konkluderet, at Islam ikke 
blot har behandlet kvinder godt men også gavmildt. 7 

DEL 13 - ENKERS STILLING 


P: grund af den kendsgerning, at Det Gamle Testamente ingen arveret tilegnede 


dem, var enker blandt de mest sårbare i den jødiske befolkning. De mandlige 
slægtninge, som havde arvet hele kvindens afdøde mands ejendom, skulle forsørge 
hende fra denne ejendom. Men, enker var på ingen måde sikret, at denne 
bestemmelse blev gennemført, og de levede på andres barmhjertighed. Derfor var 
enker blandt de laveste klasser i det gamle Israel, og enkestanden blev betragtet som 
et symbol på stor nedværdigelse (Esajas 54:4). Men enkens tilstand i den bibelske 
tradition strakte sig ud over hendes udelukkelse fra mandens ejendom. Ifølge Første 
Mosebog 38, skulle en barnløs enke gifte sig med sin mands bror, selv hvis han 
allerede var gift, så han kunne skabe afkom til hans døde bror, og dermed sikre at 
hans broders navn ikke ville dø ud. 


”Så sagde Juda til Onan: »Gå ind til din brors kone, og udfør din svogerpligt, så du 
kan skaffe din bror afkom.«” (Første Mosebog 38:8) 


Enkens samtykke krævedes ikke til dette ægteskab. Enken blev behandlet som en del 
af sin afdøde ægtemands ejendom, hvis hovedfunktion var at sikre ægtemandens 
mæle for eftertiden. Denne bibelske lov bliver endnu i dag praktiseret i Israel. É En 
barnløs enke er testamenteret til sin ægtemands broder. Dersom broderen er for ung 
til at blive gift, skal hun vente indtil han bliver ældre. Skulle den afdøde ægtemands 
broder nægte at gifte sig med hende, bliver hun sat fri og kan gifte sig med en mand 
efter eget valg. Det er ikke et ukendt fænomen at enker afpresses af deres svogre for 
at få deres frihed. 


Før Islam havde de hedenske arabere lignende skikke. En enke var betragtet som en 
del af sin ægtemands ejendom og skulle således arves af hans mandlige arvinger og 
hun blev almindeligvis givet i ægteskab til den afdøde mands ældste søn fra en anden 
kvinde. Koranen angreb spottende og forbød denne nedværdigende skik: 


”Gift jer ikke med de kvinder, som jeres fædre har været gift med! Dog, hvad der er 
sket, er sket. - Det er en skændighed og vederstyggelighed, en slet måde at leve på.” 
(Koranen 4:22). 

I den bibelske tradition var enker og fraskilte kvinder så ildeset, at ypperstepræsten 
ikke kunne gifte sig med hverken en enke, en fraskilt kvinde eller en prostitueret: 


”Han skal gifte sig med en kvinde, mens hun er jomfru. En enke eller en fraskilt eller 
én, der ikke er jomfru, eller en skøge må han ikke gifte sig med; kun en jomfru i sin 
slægt må han gifte sig med. Han må ikke vanære sit afkom i sin slægt.” (Tredje 
Mosebog 21:13-15) 


I dagens Israel kan en efterkommer af Cohen-klassen (ypperstepræsterne fra 
Templets tid), ikke gifte sig med en fraskilt, en enke, eller en prostitueret. ? I den 
jødiske lovgivning, bliver en kvinde, der er blevet enke tre gange, hvor alle hendes tre 
ægtemænd er døde af naturlige årsager betragtet som skæbnesvanger og er forbudt at 
gifte sig igen. I modsætning hertil anerkender Koranen hverken kaster eller fatale 
personer. Enker og fraskilte har frihed til at gifte sig med hvem de vælger. 


Der er ingen skamplet tilknyttet hverken fraskilte eller enkefolk i Koranen: 


”Når I har skilt jer fra kvinderne, og de har nået afslutningen på deres ventetid (tre 
menstruationsperioder), så skal I enten beholde dem med ret og rimelighed eller lade 
dem gå med ret og rimelighed. I må ikke holde på dem for at gøre fortræd, så at I 
begår en overtrædelse. Enhver, der gør dette, handler uret mod sig selv. Driv ikke 
Spot med Guds tegn! "(Koranen 2:231). 


”Hvis nogle af jer dør og efterlader sig hustruer, så skal disse vente og holde sig for 
sig selv i fire måneder og ti dage. Når de har nået udløbet af deres frist, begår I 
ingen overtrædelse med hensyn til, hvad de gør med sig selv inden for ret og 
rimelighed.” Koranen 2:234). 


”Hvis nogle af jer dør og efterlader sig hustruer, skal de testamentarisk efterlade 
deres hustruer underhold i et år, hvor de ikke må sendes bort. Hvis de alligevel 
drager bort, begår I ingen overtrædelse med hensyn til, hvad de gør med sig selv 
inden for ret og rimelighed.” (Koranen 2:240) 

DEL 14 - FLERKONERI 


Lad os nu beskæftige os med det vigtige spørgsmål om flerkoneri. Flerkoneri eller 


polygami er en meget gammel skik, som har fundet sted i mange menneskesamfund. 
Bibelen fordømte ikke polygami. Tværtimod vidner Det Gamle Testamente og de 
rabbinske skrifter ofte om lovligheden af polygami. Det siges at kong Salomon havde 
700 hustruer og 300 konkubiner (Første Kongebog 11:3) Det siges også, at kong 
David havde mange hustruer og konkubiner (Anden Samuelsbog 5:13). Det Gamle 
Testamente har visse påbud om, hvordan man distribuerer en mands ejendom blandt 
hans sønner, som han har med forskellige koner (Femte Mosebog 22:7). Den eneste 
begrænsning på polygami er et forbud mod at tage en hustrus søster til rivaliserende 
hustru. (Tredje Mosebog 18:18). Talmud anbefaler et maksimum på fire hustruer. 
Europæiske jøder fortsatte med at praktisere polygami indtil det sekstende 
århundrede. Orientalske jøder praktiserede ofte polygami indtil de ankom til Israel, 
hvor det er forbudt ifølge civilretten. Dog under religiøs lov, der tilsidesætter 
civilretten i sådanne tilfælde, er det tilladt. ? 


Men hvad siger Det Nye Testamente? Ifølge Fader Eugene Hillman i hans 
indsigtsfulde bog, ”Polygami op til fornyet overvejelse”, er svaret: "Ingen steder i 
Det Nye Testamente er der nogen udtrykkelig befaling om, at ægteskaber bør være 
monogame, eller nogen udtrykkelig befaling om forbud mod polygami." | øvrigt har 
Jesus ikke talt imod polygami, selv om det blev praktiseret af jøderne i hans samfund. 
Fader Hillman understreger, at kirken i Rom forbød polygami for at tilpasse sig den 
græsk-romerske kultur (som kun foreskrev én juridisk hustru, mens den tolererede 
konkubiner og prostitution). Han nævnte St. Augustin, "Nu er vi jo i vor tid, og i 
overensstemmelse med romerske skik, er det ikke længere tilladt at tage en anden 
kone.” 

Afrikanske kirker og afrikanske kristne minder ofte deres europæiske brødre om, at 
kirkens forbud mod polygami er en kulturel tradition og ikke et autentisk kristent 
påbud. Koranen har også tilladt polygami, men ikke uden begrænsninger: 


”Hvis I er bange for, at I ikke kan behandle de forældreløse retfærdigt, så gift jer 
med de kvinder, I finder for godt: To, tre eller fire. Hvis I er bange for ikke at kunne 
behandle dem ligeligt, så kun med én, ---- (Koranen 4:3) 


Kvinder i Islam 
40 


Modsat Bibelen begrænser Koranen det maksimale antal hustruer til fire under streng 
betingelse af, at ægtemanden behandler hustruerne ens og retfærdigt. Det bør ikke 
opfattes sådan, at Koranen formaner de troende til at praktisere flerkoneri, eller at 
flerkoneri betragtes som et ideal. Med andre ord, har Koranen "tolereret" eller 
"tilladt" polygami, og ikke mere, men hvorfor? Hvorfor er polygami tilladt? Svaret er 
enkelt: der er steder og tidspunkter, hvor der er tvingende sociale og moralske grunde 
til polygami. Som ovenstående koranske vers viser, kan spørgsmålet om polygami i 
Islam ikke forstås ud fra andet end samfundets forpligtelser over for forældreløse og 
enker. Som en universelreligion egner Islam sig til alle steder og alle tider og kunne 
derfor ikke ignorere disse tvingende forpligtelser. 


I de fleste samfund er der flere kvinder end mænd. I USA er der mindst otte millioner 
flere kvinder end mænd. I et land som Guinea er der 122 kvinder for hver 100 mænd. 
I Tanzania er der 95,1 mænd per 100 kvinder. É Hvad skal samfundet gøre ved sådan 
en ulige kønsfordeling? Der er forskellige løsninger, mens nogle lever i cølibat, vil 
andre foretrække barnemord på piger (som det sker i nogle samfund i verden i dag!). 
Andre kan synes, at den eneste udvej er, at samfundet bør tolerere alle former for 
seksuel tolerance: prostitution, sex uden for ægteskab, homoseksualitet, osv. For 
andre samfund, som de fleste afrikanske samfund i dag, er den mest ærefulde løsning 
at tillade polygame ægteskaber som en kulturelt accepteret og socialt respekteret 
institution. Det punkt, som ofte misforstås i Vesten er, at kvinder i andre kulturer ikke 
nødvendigvis ser flerkoneri som et tegn på kvinders nedværdigelse. For eksempel, 
ville mange unge afrikanske brude, kristne, muslimer eller af anden religion, 
foretrække at gifte sig med en gift mand, som allerede havde vist sig at være en 
ansvarlig ægtemand. 


Mange afrikanske hustruer opfordrer deres ægtemænd til at få en anden kone, så de 
ikke føler sig ensomme. % En undersøgelse af over seks tusind kvinder i alderen 15 til 
59, som blev gennemført i den næststørste by i Nigeria viste, at 60 procent af disse 
kvinder ville være glade, hvis deres mænd tog en anden hustru. Kun 23 procent 
udtrykte vrede over tanken om at dele deres ægtemand med en anden hustru. 76 
procent af de kvinder som deltog i en undersøgelse foretaget i Kenya så polygami 
som noget positivt. 

I en undersøgelse gennemført i landdistrikterne i Kenya, anså 25 ud af 27 kvinder 
polygami for at være bedre end monogami. Disse kvinder anså flerkoneri for at være 
en glad og positiv oplevelse, hvis hustruerne samarbejder med hinanden. %Polygami 
i de fleste afrikanske samfund er en så respektabel institution, at nogle protestantiske 
kirker er blevet mere tolerante over for det. En biskop i den anglikanske kirke i 
Kenya erklærede, at ”Selv om monogami kan være ideel til at give udtryk for 
kærlighed mellem mand og hustru, bør kirken tage til efterretning, at flerkoneri i 
visse kulturer er socialt acceptabelt, og at tro på, at flerkoneri er i strid med 
kristendommen er ikke længere holdbar." 

Efter et omhyggeligt studie af afrikansk polygami, har pastor David Gitari fra den 
anglikanske kirke konkluderet, at flerkoneri, som det ideelt set praktiseres, er mere 
kristent end skilsmisse og indgåelse af nyt ægteskab, hvad angår de forladte hustruer 
og børn. 2 Personligt kender jeg nogle højtuddannede afrikanske hustruer, der selv, 
om de har boet i Vesten i mange år, ikke har nogen indvendinger mod polygami. Én 
af dem, der bor i USA, opfordrer alvorligt sin mand til at få en kone nummer to for at 
hjælpe hende med at opfostre børnene. 


Problemet med de skæve kønsfordelinger bliver særdeles problematisk i krigstider. 
Indfødte amerikanske indianerstammer, plejede at lide meget under ubalancen i 
kønsfordelingen efter kriges tab af mænd. Kvinder i disse stammer, som i 
virkeligheden havde en forholdsvis høj status, accepterede polygami som den bedste 
beskyttelse mod eftergivenhed overfor uanstændige aktiviteter. Europæiske bosættere 
fordømte, uden at tilbyde noget alternativ, denne indianske polygami, som 
"uciviliseret". ? Efter Anden Verdenskrig, var der 7.300.000 flere kvinder end mænd 


i Tyskland (3,3 millioner af dem var enker). 


Der var 100 mænd i alderen 20 til 30 for hver 167 kvinder i denne aldersgruppe. ? 
Mange af disse kvinder havde brug for en mand, ikke blot som en partner, men også 
som en medforsørger i en tid med uhørt elendighed og nød. Soldaterne fra de sejrende 
Allierede udnyttede disse kvinders sårbarhed. Mange unge piger og enker havde 
forbindelser til medlemmer af besættelsesstyrkerne. Mange amerikanske og britiske 
soldater betalte for deres fornøjelser i form af cigaretter, chokolade og brød. Børn var 
jublende lykkelige på grund af de gaver som disse fremmede medbragte. 


En tiårig dreng hørte fra andre børn om disse gaver og ønskede af hele sit hjerte en 
”englænder” til sin mor, så hun ikke længere behøvede at sulte. & 

Vi er nødt til at spørge vores egen samvittighed på dette punkt: Hvad er mest værdigt 
for en kvinde? En accepteret og respekteret titel som anden hustru, som den indianske 
stategi, eller reelt at være prostitueret som i de ”civiliserede” Allieredes stategi? Med 
andre ord er det den koranske recept, der er mest værdig for en kvinde, eller en 
teologi, der bygger på kulturen i Romerriget? 


Det er interessant at bemærke, at på en international ungdomskonference i Miinchen i 
1948 blev problemet med den meget ulige kønsfordeling i Tyskland drøftet. Da det 
blev klart, at ingen kunne blive enige om en løsning, foreslog nogle af deltagerne 
flerkoneri. Den første reaktion fra de tilstedeværende var en blanding af chok og 
væmmelse. Men efter en grundigere undersøgelse af forslaget besluttede deltagerne, 
at det var den eneste mulige løsning. Derfor var polygami blandt konferencens 
endelige anbefalinger. 


Verden i dag har flere masseødelæggelsesvåben end nogensinde før, og de 
europæiske kirker kan, før eller senere, blive nødt til at acceptere polygami som den 
eneste udvej. Fader Hillman har eftertænksomt erkendt dette faktum: "Det er absolut 
tænkeligt, at disse folkedrabsteknikker (atomvåben, biologiske våben, kemiske 
våben...) kunne skabe så drastisk en ubalance mellem kønnene, at flerkoneri ville blive 
et nødvendigt overlevelsesmiddel .… Så, i modsætning til tidligere skik og lov, kunne 
en tvingende fysisk og moralsk tilbøjelighed opstå til fordel for polygami. I en sådan 
Situation, ville teologer og kirkeledere hurtigt producere tungtvejende grunde og 
bibelske tekster for at retfærdiggøre en ny opfattelse af ægteskabet.” & 


Frem til i dag, synes polygami fortsat at være en holdbar løsning på nogle af de 
sociale onder i det moderne samfund. De kollektive forpligtelser, som Koranen 
nævner i forbindelse med tilladelse af polygami, er på nuværende tidspunkt mere 
synlige i visse vestlige samfund,end de er i Afrika. For eksempel, i dagens USA er 
der en alvorlig kønskrise i det afroamerikanske samfund. En ud af hver tyvende unge 
afroamerikanske mand risikerer at dø inden han fylder 21. år. For dem mellem 20 og 
35 år, er mord den hyppigste dødsårsag.£ 


Kvinder i Islam 
43 


Desuden er mange unge afroamerikanske mænd arbejdsløse, i fængsel eller på 
stoffer. Dette resulterer i, at én ud af fire 40-årige afroamerikanske kvinder aldrig 
har været gift, sammenlignet med én ud af ti hvide amerikanere. ? 


Derudover bliver mange unge afroamerikanske kvinder enlige mødre før de fylder 20 
år, og dermed står de med et behov for forsørgere. Slutresultatet af disse tragiske 
omstændigheder er, at et stigende antal afroamerikanske kvinder bliver involveret i 
det som kaldes ”mand-deling”. & 

Mange af disse ulykkelige enlige afroamerikanske kvinder er involveret i affærer 
med gifte mænd. Hustruerne er ofte uvidende om, at andre kvinder ”deler” deres 
ægtemænd med dem. Nogle iagttagere af krisen om mand-deling i det 
afroamerikanske miljø, anbefaler samstemmende polygami som et midlertidigt svar 
på manglen af afroamerikanske mænd, indtil en mere omfattende reform bliver 
iværksat i det amerikanske samfund som helhed. 


Ved konsensus polygami, menes der polygami, som er godkendt af samfundet, og 
som alle de involverede parter har været enige om, i modsætning til den normale 
hemmelige mand-deling, som er skadelig for både hustruen og for samfundet 
generelt. Problemet med mand-deling i det afroamerikanske samfund var emnet for 
en paneldiskussion afholdt på Temple University i Philadelphia den 27. januar 1993. 
7 Nogle af talerne anbefalede polygami som en potentiel mulighed for at afhjælpe 
krisen. De har også foreslået, at flerkoneri ikke bør forbydes ved lov, især ikke i et 
samfund, som tolererer prostitution og elskerinder. Kommentaren, fra én kvinde 
blandt publikum, at afroamerikanere er nødt til at lære af Afrika, hvor polygami 
ansvarligt er praktiseret, fremkaldte begejstrede bifald. 


Philip Kilbride, en amerikansk antropolog af romersk-katolsk afstamning, foreslår i 
sin provokerende bog, ”Plural Marriage For Our Time”, polygami som en løsning på 
nogle af de dårligdomme, der findes i det amerikanske samfund som helhed. Han 
mener, at flerkoneri kan tjene som et potentielt alternativ til skilsmisse i mange 
tilfælde for at undgå de ødelæggende konsekvenser som skilsmisse har på mange 
børn. Han fastholder, at mange skilsmisser, er forårsaget af de omsiggribende 
udenomsægteskabelige affærer som findes i det amerikanske samfund. 

Ifølge Kilbride, er det bedre for børnene hvis en udenomsægteskabelig affære ender i 
et polygamt ægteskab, end hvis den ender i skilsmisse. "Børn ville være bedre tjent, 
hvis familiens forøgelse i stedet for blot separation og opløsning blev set som 
muligheder." Desuden foreslår han, at andre grupper også ville drage fordel af 
flerkoneri såsom: ældre kvinder, der står over for en kronisk mangel på mænd og 
afroamerikanere, der er involveret i mand-deling.7 I 1987 spurgte en meningsmåling, 
foretaget af de studerendes avis ved University of California i Berkeley, de 
studerende, om de syntes, at mænd bør have lov til at have mere end én kone lovligt, 
som reaktion på en mærkbar mangel på mandlige kandidater til ægteskab i 
Californien. Næsten alle de adspurgte studerende godkendte tanken. En kvindelig 
studerende udtalte endda, at et polygamt ægteskab ville opfylde hendes 
følelsesmæssige og fysiske behov, samtidig med at det ville give hende en større 
frihed end et monogamt ægteskab.Z I øvrigt er det samme argument også blevet brugt 
af de få tilbageværende fundamentalistiske mormonskvinder, der stadig praktiserer 
flerkoneri i USA. De mener, at flerkoneri er en ideel måde for en kvinde at have både 
karriere og børn, da konerne hjælper hinanden med pasning af børnene. ” 


Det skal tilføjes, at polygami i Islam er et spørgsmål om gensidigt samtykke. Ingen 
kan tvinge en kvinde til at gifte sig med en gift mand. Ud over dette, har hustruen ret 
til at sætte som betingelse, at hendes mand ikke må tage sig en anden kvinde som 
medhustru. % Bibelen, på den anden side, griber undertiden til tvungen polygami. En 
barnløs enke skal gifte sig med sin mands bror, selvom denne allerede er gift (se "se 
del 13: Enkers tilstand"), uanset hendes samtykke (Første Mosebog 38:8-10). 


Det skal lige bemærkes, at der i mange muslimske samfund i dag praktiseres 
polygami relativt sjældent, da forskellen mellem antallet af begge køn ikke er stort. 
Man kan roligt sige, at antallet af polygame ægteskaber i den muslimske verden er 
langt mindre end antallet af udenomsægteskabelige affærer i Vesten. Med andre ord, 
er mænd i den muslimske verden i dag langt mere strengt monogame end mænd i den 
vestlige verden. 


Billy Graham, den fremtrædende kristne evangelist har erkendt dette forhold: 
"Kristendommen kan ikke gå på kompromis med spørgsmålet om polygami. Hvis 
nutidens Kristendom ikke kan gøre det, er det på egen bekostning. Islam har tilladt 
polygami som en løsning på sociale problemer og har givet den menneskelige natur 
et vist spillerum, men kun indenfor lovens nøje definerede rammer. Kristne lande gør 

et stort nummer ud af monogami, men lever reelt i praksis polygamt. Ingen er 
uvidende om, den del elskerinder spiller i det vestlige samfund. I denne henseende er 
Islam en grundlæggende ærlig religion, som tillader en muslim at gifte sig med en 
anden hustru, hvis han er nødt til det, men strengt forbyder alle former for hemmelige 
kærlighedsaffærer, for at beskytte den moralske samvittighed i samfundet." ” 


Det er interessant at bemærke, at mange ikke-muslimske såvel som muslimske lande i 
verden i dag har forbudt polygami. At tage sig en anden hustru, selv med den første 
hustrus samtykke, er en overtrædelse af loven. På den anden side er utroskab mod 
hustruen, uden hendes viden eller samtykke, helt legitimt, for så vidt angår loven! 
Hvad er den juridiske visdom bag sådan en selvmodsigelse? Har loven til formål at 
belønne bedrageri og straffe ærlighed? Det er et af de uudgrundelige paradokser i 
vores moderne 'civiliserede' verden. 

DEL 15 - TØRKLÆDET /SLØRET 


LLad os til sidst kaste lys over, hvad der i Vesten betragtes som det største symbol på 


kvinders undertrykkelse og trældom, sløret eller hovedbeklædningen. Er det sandt, at 
der ikke findes sådan noget som slør i den jødisk-kristne tradition? Lad os få alt på 
det rene. Ifølge rabbiner Dr. Menachem M. Brayer (professor i bibelsk litteratur på 
Yeshiva University) i hans bog, ”Den Jødiske Kvinde i Rabbinsk Litteratur”, var det 
skik, at jødiske kvinder gik ud i offentligheden med en hovedbeklædning på, som 
endda sommetider dækkede hele ansigtet på nær et øje, som forblev frit. ” Han 
citerer fra gammel tid nogle berømte rabbinere for at sige: "Det er ikke godt for 
Israels døtre at gå ud uden at have hovedet tildækket." og "Forbandet være den 
mand, der lader håret på sin kone ses .… en kvinde, der udstiller sit hår for at smykke 
sig selv, bringer fattigdom." Rabbinsk lov forbyder recitering af velsignelser eller 
bønner i overværelse af en barhovedet, gift kvinde, da manglende tildækning af 
kvindens hår blev betragtet som "nøgenhed". 7 Dr. Brayer nævner også, at "I den 
Tannaitiske periode var den jødiske kvindes manglende evne til at tildække sit hoved 
betragtet som en hån mod hendes anstændighed. Når hendes hoved var udækket 
kunne hun blive pålagt en bøde på fire hundrede zuzim for denne forbrydelse." Dr. 
Brayer forklarer også, at den jødiske kvindes slør ikke altid blev betragtet som et tegn 
på anstændighed. Nogle gange, symboliserede sløret en tilstand af udmærkelse og 
luksus i stedet for anstændighed. Sløret personificerede de ædle kvinders værdighed 
og overlegenhed. Det repræsenterede også en kvindes utilgængelighed som hendes 
mands hellige ejendom.” 


Sløret tilkendegav en kvindes selvrespekt og sociale status. Kvinder fra de lavere 
sociale klasser, ville ofte bære et slør for at give indtryk af at tilhøre en højere klasse. 
Den kendsgerning, at sløret var et adeligt tegn, var grunden til, at det ikke var tilladt 
prostituerede at dække deres hår i det gamle jødiske samfund. Prostituerede havde 
dog ofte et særligt tørklæde på for at se respektable ud. ? Jødiske kvinder i Europa 
fortsatte med at bære slør indtil det nittende århundrede, hvor deres liv blev mere 
blandet med den omgivende, sekulariserede kultur. Det ydre, eksterne pres fra 
europæisk levemåde i det nittende århundrede tvang mange af dem til at gå ud 
barhovedede. Nogle jødiske kvinder fandt det mere hensigtsmæssigt at udskifte deres 
traditionelle slør med en paryk, som en alternativ dækning. I dag dækker de fleste 

fromme jødiske kvinder ikke deres hår undtagen i synagogen. % Nogle af dem, som 
de hasidiske sekter, bruger stadig paryk. & 


Hvad med den kristne tradition? Det er velkendt, at katolske nonner har tildækket 
deres hoveder i hundreder af år, men det er ikke alt. Paulus i Det Nye Testamente har 
lavet nogle meget interessante udsagn om sløret: 


”Men jeg vil have, at I skal vide, at Kristus er hver mands hoved, manden er kvindens 
hoved, og Kristi hoved er Gud. Enhver mand, der beder eller taler profetisk med 
noget på hovedet, bringer skam over sit hoved. Men enhver kvinde, der beder eller 
taler profetisk med utildækket hoved, bringer skam over sit hoved; hun kunne lige så 
godt have raget håret af. Ja, for hvis en kvinde ikke tildækker sit hoved, kan hun lige 
så godt lade sig klippe. Men da det nu regnes for en skam, når en kvindes hår er 
klippet, eller hendes hoved er raget, skal hun have hovedet tildækket. Men en mand 
behøver ikke at have noget på hovedet, for han er Guds billede og afglans. Men 
kvinden er mandens afglans. For manden kom ikke fra kvinden, men kvinden fra 
manden, og manden blev ikke skabt for kvindens skyld, men kvinden for mandens 
skyld. Derfor må kvinden af hensyn til englene have noget på hovedet som tegn på 
myndighed. ”(Første Korintherbrev 11:3-10) 


Paulus' begrundelse for tilsløring af kvinder er, at sløret er et tegn på myndigheden 
som tilhører manden, der er billedet på Guds hæder, over kvinden, der blev skabt af 
og for manden. St. Tertullian skrev i sin berømte afhandling ”On The Veiling Of 
Virgins”: "Unge kvinder, I bruger jeres slør på gaden, så I skal bære dem i kirken, I 
bruger dem, når I er blandt fremmede, så bær dem blandt jeres brødre …." Blandt den 
katolske kirkes canon af love i dag, er der en lov, som kræver at kvinder tildækker 
deres hoved i kirken. 2 Nogle kristne trosretninger, som for eksempel amish og 
mennonitterne holder deres kvinder tilslørede til den dag i dag. Årsagen til sløret, 
som fremført af deres kirkeledere, er at "hoved beklædning er et symbol på kvindens 
underkastelse til manden og til Gud", som er den samme logik, der blev indført af 
Paulus i Det Nye Testamente. & 


Fra alle de ovenstående beviser er det indlysende, at Islam ikke opfandt 
hovedtildækningen. Imidlertid har Islam godkendt den. Koranen opfordrer de troende 
mænd og kvinder til at sænke deres blikke og vogte deres køn, og derefter opfordres 
de troende kvinder til at udvide deres hovedtildækning til at dække hals og bryst: 

”Sig til de troende mænd, at de skal holde øjnene for sig selv og vogte over deres 
køn. … Sig til de troende kvinder, at de skal holde øjnene for sig selv og vogte over 
deres køn; de må ikke fremvise deres pryd, bortset fra det deraf, der er synligt, og de 
skal lægge deres hovedslør hen over deres halsudskæring.” (Koranen 24:30-31). 


Koranen gør det helt klart, at sløret er afgørende for anstændigheden 
(blufærdigheden), men hvorfor er anstændighed vigtig? Koranen er igen tydelig: 


”Profet! Sig til dine hustruer og dine døtre og til de troendes kvinder, at de skal 
trække noget af deres overklædning ned over sig. Således vil de lettest blive genkendt 
og ikke blive forulempet.” (Koranen 33:59). 


Dette er hele pointen, anstændighed og blufærdighed er foreskrevet for at beskytte 
kvinder mod overgreb eller sagt på en anden måde: anstændighed er beskyttelse i sig 
selv. Således er det eneste formål med slør i Islam: beskyttelse. Det islamiske slør, i 
modsætning til sløret i den kristne tradition, er ikke et tegn på mandens autoritet over 
kvinden, og er heller ikke et tegn på kvindens underordning af manden. Det islamiske 
slør, i modsætning til sløret i den jødiske tradition, er ikke et tegn på luksus og 
udmærkelse af nogle ædle, gifte kvinder. Det islamiske slør er kun et tegn på 
anstændighed, med det formål at beskytte kvinder, alle kvinder. Den islamiske 
filosofi er, at det altid er bedre at forebygge end at helbrede. Faktisk er Koranen så 
optaget af at beskytte kvinders kroppe og kvinders omdømme, at en mand, der tør 
afgive falsk anklage mod en kvinde for utugt vil blive straffet hårdt: 


”Hvis nogen retter beskyldninger mod ærbare kvinder uden at kunne fremføre fire 
vidner, så skal I give dem firs piskeslag og aldrig siden godtage vidnesbyrd fra dem! 
De er gudløse.” (Koranen 24:4) 


Sammenlign denne strenge koranske holdning med den meget eftergivende straf for 
voldtægt i Bibelen: ”Når en mand træffer en jomfru, der ikke er forlovet, og han 
griber fat i hende og har samleje med hende, og de bliver grebet, skal den mand, der 
havde samleje med pigen, betale hendes far halvtreds sekel sølv, og hun skal være 
hans kone, fordi han voldtog hende. Han må ikke sende hende bort, så længe han 
lever” (Femte Mosebog 22:28-30) 


Her må man stille sig det simple spørgsmål nemlig, hvem er det i virkeligheden der 
straffes? Manden, der blot betalte en bøde for voldtægten, eller pigen, som tvinges til 
at gifte sig med den mand, som voldtog hende, og som skal leve med ham, til han 

dør? Et andet spørgsmål som også bør stilles er dette: Hvilken holdning er mest 
beskyttende for kvinder: Den strenge, koranske holdning eller den meget eftergivende 
bibelske holdning? 


Nogle mennesker, især i Vesten, ville have tendens til at latterliggøre hele argumentet 
med anstændighed og blufærdighed som beskyttelse. Deres argument er, at den 
bedste beskyttelse er udbredelsen af uddannelse, civiliseret opførsel, og 
tilbageholdenhed. 


Vi ville sige: fint, men det er ikke nok. Hvis 'civilisation' er nok beskyttelse, hvorfor 
er det så, at kvinder i Nordamerika ikke tør gå ud alene på en mørk gade - eller endda 
på tværs af en tom parkeringsplads? Hvis uddannelse er løsningen, hvorfor er det så, 
at et respekteret universitet som Queen's University har en "gå hjem service" primært 
for kvindelige studerende på universitetsområdet? 


Hvis tilbageholdenhed er svaret, hvorfor er så sager om seksuel chikane på 
arbejdspladsen rapporteret fra nyhedsmedierne hver dag? Et udsnit af de pågældende 
der er anklaget for seksuel chikane i de sidste par år omfatter: søofficerer, ledere, 
universitetslærere, senatorer, højesteretsdommere, og De Forenede Staters præsident! 


Jeg kunne ikke tro mine egne øjne, da jeg læste følgende statistikker, der er skrevet i 
en folder, udstedt af dekanen for Kvindernes Kontor på Queen's University: 


e I Canada bliver en kvinde udsat for seksuelle overgreb hvert sjette minut, 

e Én ud af tre kvinder i Canada vil blive udsat for seksuelle overgreb på et 
tidspunkt i deres liv, 

e Én ud af fire kvinder risikerer at blive voldtaget eller forsøgt voldtaget i løbet 
af deres liv, 

e Én ud af otte kvinder vil blive udsat for seksuelle overgreb imens de går på 
gymnasiet eller universitetet og 

e En undersøgelse fandt, at 60 % af de canadiske mænd i universitets-alderen 
sagde, at de ville begå seksuelle overgreb, såfremt de var sikre på, at de ikke 
ville blive taget i det. 


Der er noget fundamentalt galt i det samfund, vi lever i. En radikal ændring i 
samfundets livsstil og kultur er absolut nødvendig. En kultur af anstændighed, 
blufærdighed og beskedenhed er hårdt tiltrængt, anstændighed i tøj, i tale, og i 
manerer for både mænd og kvinder. Ellers vil den barske statistik vokse endnu værre, 

dag efter dag, og desværre vil kvinder alene skulle betale prisen. Faktisk vil vi alle 
lide, men som K. Gibran har sagt, ”.. den person, der modtager slagene er ikke som 
den person, der tæller dem." 84 Derfor er det, at et samfund som Frankrig, der 
ekskluderer unge kvinder fra skoler på grund af deres påklædning, i sidste ende 


simpelthen skader sig selv. 


Det er en af de store ironier i vores verden i dag, at det selv samme tørklæde som 
æres som et tegn på ”hellighed”, når båret af katolske nonner, med det formål at vise 
mandens myndighed, nu bliver hånet som et tegn på "undertrykkelse", når det bliver 
båret af muslimske kvinder med henblik på beskyttelse. 

DEL 16 - EPILOG 


HDet spørgsmål, som alle ikke-muslimer sad tilbage med, da de havde læst den første 


udgave af dette studie og som de havde tilfælles var: Modtager muslimske kvinder i 
den muslimske verden i dag virkelig denne ædle behandling som er beskrevet her? 
Desværre er svaret: Nej. Da dette spørgsmål er uundgåeligt i enhver diskussion om 
kvinders status i Islam, er vi nødt til at uddybe svaret for at give læseren et 
fuldstændigt billede. 


Det skal gøres klart, at der for det første er meget store forskelle mellem de 
muslimske samfund, og at de fleste generaliseringer derfor er meget forenklede. Der 
er et bredt spektrum af holdninger til kvinder i den muslimske verden i dag. Disse 
holdninger varierer fra et samfund til et andet, og inden for de enkelte samfund. Ikke 
desto mindre er visse generelle tendenser mærkbare. Næsten alle muslimske samfund 
er, i større eller mindre grad, afveget fra de idealer som Islam har, med hensyn til 
kvinders status. Disse afvigelser har, for de flestes vedkommende, været i en af to 
modsatte retninger. Den første retning er mere konservativ, restriktiv, og traditions- 
orienteret, mens den anden er mere liberal og vestligt orienteret. 


De samfund, der har bevæget sig ud på et sidespor i den første retning, behandler 
kvinder i henhold til de skikke og traditioner, som de har arvet fra deres forgængere. 
Disse traditioner fratager normalt kvinder mange af de rettigheder, som er givet dem 
af Islam. Ud over dette behandles kvinder i overensstemmelse med standarder, der er 
vidt forskellige fra dem, der gælder for mænd. Denne diskrimination gennemsyrer 
livet for enhver kvinde: hun er modtaget med mindre glæde ved fødslen end en dreng, 
hun er mindre tilbøjelig til at komme i skole, hun bliver måske frataget enhver andel 
af familiens arv, hun er under konstant overvågning for ikke at opfører sig 
usømmeligt, mens hendes broders uanstændige handlinger tolereres, hun kan endda 
blive dræbt for at gøre, hvad hendes mandlige familiemedlemmer normalt praler med 
at gøre, hun har meget lidt indflydelse på familieanliggender, eller samfundets 
interesser, hun har måske ikke fuld kontrol over sin ejendom, og sine bryllupsgaver, 
og endelig som moder vil hun selv foretrække at føde drengebørn, så hun kan opnå en 
højere status i sit samfund. 

På den anden side er der muslimske samfund (eller visse klasser inden for visse 
samfund), der er blevet revet med af den vestlige kultur og levevis. Disse samfund 
imiterer ofte ureflekteret, hvad end de får fra Vesten og ofte ender det med at de 
adopterer de værste skikke fra den Vestlige civilisation. I disse samfund er en typisk 
”moderne” kvindes topprioritet i livet at forbedre hendes fysiske skønhed. Derfor er 
hun besat af sin krops former, størrelse og vægt. Hun har en tendens til at værne mere 
om sin krop end sit sind, og mere om sin charme end sit intellekt. Hendes evne til at 
charmere, tiltrække, og ophidse er mere værdsat i samfundet, end hendes 
uddannelsesmæssige resultater, intellektuelle stræben, og sociale arbejde. Man 
forventer ikke at finde en kopi af Koranen i hendes taske, da den er fuld af kosmetik, 
der ledsager hende, hvor end hun går. Hendes spiritualitet har ingen plads i et 
samfund optaget af hendes tiltrækningskraft. Derfor vil hun tilbringe sit liv stræbende 
mere efter at realisere sin kvindelighed end på at fuldbyrde sin menneskelighed. 


Hvorfor har de muslimske samfund devieret fra Islams idealer? Der er ingen nemme 
svar. En dybtgående forklaring på, hvorfor muslimerne ikke har levet op til de 
koranske vejledninger med hensyn til kvinder ville være uden for rammerne af dette 
studie. Det skal dog understreges, at muslimske samfund har afveget fra de islamiske 
forskrifter om mange aspekter af deres liv i meget lang tid. Der er et stort spring 
mellem, hvad muslimer bør tro på og hvad de rent faktisk praktiserer. Denne kløft er 
ikke noget nyt fænomen. 


Den har været der i århundreder og er blevet større dag efter dag. Denne stadigt 
voksende kløft har haft katastrofale konsekvenser for den muslimske verden og er 
kommet til udtryk i næsten alle livets aspekter: politisk tyranni og fragmentering, 
økonomisk tilbageståenhed, social uretfærdighed, videnskabelig konkurs, intellektuel 
stagnation, osv. Denne ikke-muslimske kvindestatus i den muslimske verden i dag er 
blot et symptom på en dybere sygdom. Enhver reform i den aktuelle status for 
muslimske kvinder forventes ikke at bære frugt, hvis ikke den følges op med mere 
omfattende reformer af hele det muslimske samfunds livsstil. Den muslimske verden 
har behov for en renæssance, som vil bringe den tættere på Islams idealer, og ikke 
længere væk fra dem. Kort sagt, er opfattelsen af, at de muslimske kvinders dårlige 
status i dag skyldes Islam, en total misforståelse. Muslimernes problemer, i 
almindelighed, skyldes ikke for megen tilknytning til Islam, de er kulminationen på 
en lang og dyb løsrivelse herfra. 

Det skal også igen understreges at formålet bag denne sammenlignende undersøgelse 
på ingen måde er at krænke hverken Jødedommen eller Kristendommen. 


Kvinders status i den jødisk-kristne tradition forekommer måske skræmmende set i 
forhold til det nuværende tyvende århundredes standard. Ikke desto mindre skal det 
ses i en historisk sammenhæng. Med andre ord skal enhver objektiv vurdering af 
kvinders status i den jødisk-kristne tradition medberegne de historiske 
omstændigheder, i hvilke denne tradition er blevet udviklet. Der kan ikke herske 
nogen tvivl om, at det syn, som rabbinere og kirkefædrene havde på kvinder, var 
påvirket af de fremherskende holdninger til kvinder i deres samfund. Bibelen blev 
skrevet af forskellige forfattere på forskellige tidspunkter. Disse forfattere kunne ikke 
have været hævet over de værdier og levevis som menneskerne omkring dem havde. 
For eksempel lovene omkring utroskab i Det Gamle Testamente, der er så 
fordomsfulde mod kvinder, at de trodser enhver rationel forklaring set ud fra vores 
mentalitet. 


Men hvis vi tager i betragtning, at de tidlige jødiske stammer var besat af deres 
genetiske homogenitet og var meget ivrige efter at definere dem selv ud fra de 
omkringliggende stammer og at kun seksuelle overgreb mod stammernes gifte 
kvinder kunne true disse højtskattede forhåbninger, bør vi da være i stand til at forstå, 
men ikke nødvendigvis sympatiserer med årsagerne til denne forud indtagethed. 
Desuden bør kirkefædrenes voldsomme kritik af kvinder ses i forbindelse med den 
kvindehadske, græsk-romerske kultur, hvori de levede. Det ville være uretfærdigt at 
vurdere den jødisk-kristne arv, uden at tage hensyn til den relevante historiske 
kontekst. 


Faktisk er en korrekt forståelse af den jødisk-kristne historiske kontekst også 
afgørende for at forstå betydningen af Islams bidragelse til verdenshistorien og den 
menneskelige civilisation. Den jødisk-kristne tradition var blevet påvirket og formet 
af de miljøer, betingelser og kulturer, hvori den eksisterede. I det syvende århundrede 
efter vor tidsregning, havde denne indflydelse fordrejet det oprindelige, 
guddommelige budskab, åbenbaret til Moses og Jesus, til ukendelighed. Kvinders 
dårlige status i den jødisk-kristne verden i det syvende århundrede er blot ét 
eksempel. Derfor var der et stort behov for et nyt guddommeligt budskab, som ville 
hjælpe menneskeheden tilbage til den rette vej. I Koranen beskrives den nye 
Udsendtes mission som en frigivelse for jøder og kristne fra de tunge byrder, der var 

pålagt dem: ”De, der følger Udsendingen, Profeten af sit folk, (unlettered prophet) 
som de finder beskrevet hos sig selv i Toraen og Evangeliet; han påbyder dem det 
rette og forbyder dem det forkastelige. Han tillader dem de gode ting og forbyder 
dem de skadelige ting. Han tager deres byrde fra dem og de lænker, som lå om dem-- 
(Koranen 7:157). 


Derfor bør Islam ikke blive betragtet som en konkurrerende tradition til Jødedommen 
eller Kristendommen. Islam skal betragtes som fuldendelsen, fuldførelsen og 
fuldkommenheden af de guddommelige budskaber, som er blevet åbenbaret tidligere. 


Ved slutningen af dette studie, vil jeg gerne give følgende råd til det globale 
muslimske samfund. Utroligt mange muslimske kvinder er blevet nægtet deres 
grundlæggende islamiske rettigheder altfor længe. Fortidens fejl skal rettes. At gøre 
det er ikke en tjeneste, det er en pligt, der påhviler alle muslimer. Det 
verdensomspændende muslimske samfund er nødt til at udstede en traktat om 
muslimske kvinders rettigheder baseret på instrukser fra Koranen og Islams Profets 
lære. Denne traktat skal give muslimske kvinder alle de rettigheder tilbage, som er 
skænket dem af deres Skaber. Derefter skal alle de nødvendige midler udvikles med 
henblik på at sikre en korrekt gennemførelse af traktaten. Denne traktat burde for 
længst være gennemført, men det er bedre sent end aldrig. Hvis muslimer verden over 
ikke vil sikre de fulde islamiske rettigheder for deres mødre, hustruer, søstre og døtre, 
hvem vil ellers sikre disse? 


Desuden skal vi have modet til at konfrontere vores fortid og forkaste de traditioner 
og skikke fra vore forfædre, dersom de er i strid med Islams forskrifter. Har Koranen 
ikke alvorligt kritiseret de hedenske arabere for blindt at følge deres forfædres 
traditioner? På den anden side må vi udvikle en kritisk holdning til, hvad vi modtager 
fra Vesten eller fra enhver anden kultur. Samspil med og at lære af andre kulturer er 
en uvurderlig erfaring. Koranen har rammende anset denne gensidige påvirkning 
som et af formålene med skabelsen: ” Mennesker! Vi skabte jer af mand og kvinde, 
og Vi gjorde jer til folkeslag og stammer, så I kunne genkende hinanden. Den 
fornemste af jer er i Guds øjne den af jer, der er mest gudfrygtig. Gud er vidende og 
indsigtsfuld. ”(Koranen 49:13). Dog siger det sig selv, at en blind efterligning af 
andre er et sikkert tegn på en total mangel på selvværd. 


Det er til den ikke-muslimske læser, jøde, kristen, eller af anden trosretning, at disse 
sidste ord er dedikeret. Det er underligt, at den religion, som har revolutioneret 

kvinders status, nu bliver fremhævet og nedgjort som undertrykkende overfor 
kvinder. Denne opfattelse af Islam er en af de mest udbredte myter i vores verden i 
dag. Denne myte er blevet foreviget af et konstant bombardement af 
opsigtsvækkende bøger, artikler, mediebilleder, og Hollywood-film. Det uundgåelige 
resultat af disse evindelige vildledende billeder har været total misforståelse og frygt 
for alt, der har forbindelse med Islam. Denne negative fremstilling af Islam i 
medieverdenen må slutte, hvis vi skal leve i en verden fri for alle spor af 
diskrimination, fordomme og misforståelser. Ikke-muslimer burde indse, at der findes 
en bred kløft mellem muslimers tro og praksis og den simple kendsgerning, at 
handlinger begået af muslimer ikke nødvendigvis repræsenterer Islam. At stemple 
kvinders status i den muslimske verden i dag som "islamisk" er ligeså langt fra 
sandheden som at stemple kvindernes stilling i Vesten i dag som "jødisk-kristen". 
Med denne forståelse i tankerne, bør muslimer og ikke-muslimer påbegynde en 
proces med kommunikation og dialog med henblik på at fjerne alle misforståelser, 
mistanker og frygt. En fredelig fremtid for den menneskelige familie kræver en sådan 
dialog. 


Islam bør betragtes som en religion, der har forbedret kvinders status enormt og som 
har givet dem mange rettigheder, som den moderne verden først har anerkendt dette 
århundrede. Islam har stadig uendelig meget at tilbyde nutidens kvinde: værdighed, 
respekt og beskyttelse i alle aspekter og alle faser af hendes liv fra fødsel til død, 
foruden anerkendelse, balance, og opfyldelse af alle hendes åndelige, intellektuelle, 
fysiske og følelsesmæssige behov. Ikke så mærkeligt at de fleste af dem, der vælger 
at blive muslimer i et land som Storbritannien, er kvinder. I USA overgår kvindelige 
konvertitter i overtal mandlige konvertitter med 4 til 1. £ 


Islam har så meget at tilbyde vores verden, der har et stort behov for moralsk 
vejledning og lederskab. Ambassadør Herman Eilts, sagde i et vidneudsagn foran 
Udenrigsudvalget i Repræsentanternes Hus i USA's kongres d. 24. juni 1985: "Det 
muslimske samfund i verden i dag er i nærheden af en milliard. Dette er et 
imponerende tal. Men det der imponerer mig ligeså meget er, at Islam i dag er den 
hurtigst voksende monoteistiske religion. Dette er noget vi skal tage hensyn til. Noget 
er rigtigt ved Islam. Islam tiltrækker rigtig mange mennesker." Ja, der er noget rigtigt 
ved Islam, og det er på tide at indse dette. Jeg håber, at dette studie er et skridt på 
vejen. 

